cyanic-selkie/wikianc huggingface dataset:
നാടോടിക്കാറ്റ്
ഇതിവ്യത്തം
കടൽ തീരത്തണഞ്ഞതോടുകൂടി അറബികളുടെ വസ്ത്രമായ കന്തൂറ എടുത്തണിഞ്ഞു രണ്ട് പേരും. രണ്ട് അപരിചിതർ ദാസനെയും വിജയനെയും പിന്തുടരുകയും അവരിലുണ്ടായിരുന്ന സ്യൂട്ട്കേസ് നിർബന്ധിച്ച് കൈമാറ്റം ചെയ്യുകയും ചെയ്തു. ഒരറബിയേയും കണ്ടുകാണാത്തതിനാൽ അത്ഭുതം തോന്നി. മാത്രമല്ല തമിഴ് ഭാഷയിലെഴുതിയ ധാരാളം ബോർഡുകളും കാണുന്നു. ഗഫൂർക്ക തങ്ങളെ വഞ്ചിച്ചിരിക്കയാണന്നും ചെന്നൈ നഗരത്തിലാണ് ഇറക്കിവിട്ടിട്ടുള്ളതെന്നും ഇവർ തിരിച്ചറിയുന്നു. ദാസനും വിജയനും സ്യൂട്ട്കേസ് തുറന്ന് നോക്കുമ്പോൾ നിറയെ മയക്ക്മരുന്ന്. സ്യുട്ട്കേസ് ഉടനെ പോലിസിനു കൈമാറുന്നു. ഇതിനിടെ അധോലോക നേതാവായ അനന്തൻ നമ്പ്യാരുടെ (തിലകൻ) സംഘത്തിൽ പെട്ട ആ രണ്ട് അപരിചിതർ തങ്ങൾക്ക് തെറ്റ് പറ്റിയതായി തിരിച്ചറിയുന്നു. അറബി വസ്ത്രം ധരിച്ചിട്ടുള്ള ദാസനും വിജയനും സി.ഐ.ഡി.കളാണന്ന് അനന്തൻ നമ്പ്യാർ ധരിക്കുന്നു. ദാസനും വിജയനും നമ്പ്യാരുടെ ഓഫീസിൽ ദാസന്റെ സുഹൃത്തായ ബാലന്റെ (ഇന്നസെന്റ്) സഹായത്താൽ ജോലി ലഭിക്കുന്നു.
ദാസൻ തന്റെ സഹപ്രവർത്തകയായ രാധയെ (ശോഭന) കാണുന്നു. ഇവർ അയൽപക്കക്കാരുകൂടിയാണ്. പക്ഷേ ദാസനും വിജയനും വേഷം‌മാറിവന്ന സി.ഐ.ഡി.കളാണെന്ന് കരുതി അനന്തൻ നമ്പ്യാർ ഇവരെ ജോലിയിൽ നിന്ന് പിരിച്ച് വിടുന്നു. വീണ്ടും ജോലിരഹിതരായ ഇവർ യാത്രതുടങ്ങി. വിജയൻ സിനിമയിൽ അഭിനയിക്കാനായി ഒരവസരം തേടി പ്രശസ്ത സം‌വിധായകനായ ഐ.വി. ശശി യുടെ വീട്ടി ചെല്ലുന്നു. അവിടെയെത്തി ബെല്ലമർത്തിയപ്പോൾ ശശിയുടെ ഭാര്യയും നടിയുമായ സീമയാണ് വാതിൽ തുറന്നത്. ഈ ചിത്രത്തിലെ ഏറ്റവും രസകരവും ചിരിപ്പിക്കുന്നതുമായ ഒരു രംഗമാണിത്. രാധയുടെ സഹായത്താൽ ദാസൻ ഒരു പച്ചക്കറി കച്ചവടം തുടങ്ങുന്നു. ഇവർ തമ്മിൽ പ്രണയം നാമ്പിടുകയും ചെയ്യുന്നുണ്ട്. ഇതിനിടെ ദാസനയെയും വിജയനെയും അവസാനിപ്പിക്കുന്നതിനായി അനന്തൻ നമ്പ്യാർ പവനായി (ക്യാപ്റ്റൻ രാജു) എന്ന കൊലയാളിയെ വിലക്കെടുക്കുന്നു. പക്ഷേ വിജയനേയും ദാസനേയും കൊല്ലാനുള്ള ശ്രമത്തിനിടയിൽ പവനായി കൊല്ലപ്പെടുന്നു. ഇത് അനന്തൻ നമ്പ്യാരെ കൂടുതൽ ഭയപ്പെടുത്തുന്നു.
കഥ അതിന്റെ മൂർദ്ധന്യത്തിലേക്ക് നീങ്ങുന്നതൊട് കൂടി ദാസനയേയും വിജയനേയും ഒരു രാഷ്ട്രീയക്കാരൻ (ജനാർദനൻ) തന്റെ ഫാക്ടറിയിലേക്ക് ചർച്ചക്കായി വിളിപ്പിക്കുന്നു. അനന്തൻ നമ്പ്യാരുടെ കൊലയാളി വിഭാഗം തങ്ങൾക്ക് ചുറ്റുമുണ്ടന്ന് ദാസനും വിജയനും മനസ്സിലാക്കുന്നു. ഇരു വിഭാഗവും തെറ്റിദ്ധരിച്ച് പരസ്പരം പോരടിക്കുകയാണ്. ഇതിനിടയിൽ ദാസനും വിജയനും ഈ അക്രമി സംഘത്തെ കെട്ടിടത്തിനകത്താക്കി വാതിൽ പുറത്ത്നിന്ന് പൂട്ടിടുന്നു. പോലീസ് വന്ന് ഇരു സംഘങ്ങളെയും അറസ്റ്റ് ചെയ്ത് കൊണ്ടുപോകുന്നു. ദാസനും വിജയനും സംസ്ഥാന പോലീസിലെ യഥാർത്ഥ സി.ഐ.ഡി.മാരായി തെരഞ്ഞെടുക്കപ്പെട്ട് ജീപ്പിൽ രാധയുമായി തിരിക്കുന്നതോടുകൂടി ചിത്രത്തിന്റെ‍ തിരശ്ശീല വീഴുകയാണ്.
നിർമ്മാണം
കാസിനോ പ്രൊഡക്ഷൻസാണ് ഈ ചിത്രം നിർമ്മിച്ചത്. സെഞ്ച്വറി കൊച്ചുമോൻ, മോഹൻലാൽ, ഐ.വി. ശശി, സീമ, മമ്മൂട്ടി എന്നിവർ അംഗങ്ങളായ ചലചിത്ര നിർമ്മാണ സ്ഥാപനമാണിത്. അക്കാലത്ത് സഹസം‌വിധായകരായി ജോലി ചെയ്തിരുന്ന ദ്വയങ്ങളായ സിദ്ദിഖ്-ലാൽ പറഞ്ഞ ഒരു രേഖാച്ചിത്രമാണു ഈ ചിത്രത്തിലെ ദാസന്റെയും വിജയന്റെയും കഥയ്ക്ക് ആധരമായത്. സത്യൻ അന്തിക്കാട് ഇത് ശ്രീനിവസന് വിവരിച്ചു കൊടുക്കുകയും ശ്രീനിവാസൻ അതിന് തിരക്കഥ ഒരുക്കുകയുമായിരുന്നു.
ഇതിന്റെ കഥയും തിരക്കഥയും മലയാള മുഖ്യധാരാസിനിമയിലെ ഏറ്റവും നല്ല ഒരു ക്ലാസിക്കായിട്ടാണ് കണക്കാക്കപ്പെടുന്നത്. ചിത്രത്തിലുടനീളം കേരളം നേരിടുന്ന സാമൂഹിക പ്രശങ്ങളുടെ ഒരു പരിച്ഛേദം തന്നെ വരച്ചിടുന്നു. അക്കാലത്തെ അടിസ്ഥാന വിഷയങ്ങളായ തൊഴിലില്ലയ്മ, ഗൾഫ് സാധ്യതകൾ, വിദ്യാസമ്പന്നരായ യുവാക്കളുടെ വൈറ്റ് കോളർ ചിന്താഗതി ('ഞാൻ ബി.കോം ഫസ്റ്റ്ക്ലാസാണ്' എന്ന ദാസന്റെ ആത്മപ്രശംസാ പ്രകടനത്തിലൂടെ) എന്നിവ രസിപ്പിക്കുന്ന ഹാസ്യ സംഭാഷണത്തിലൂടെ പ്രകാശിപ്പിക്കുന്നു.
ചിത്രത്തിന്റെ ക്ലൈമാക്സ് സത്യൻ അന്തിക്കട് വിയോജിപ്പ് പ്രകടിപ്പിച്ചതിനാൽ രണ്ടാമത് ശ്രീനിവാസൻ തിരുത്തി എഴുതുകയായിരുന്നു. ക്ലൈമാക്സ് ചിത്രീകരണ സമയത്ത് ഇരുവരും തമ്മിലുണ്ടായ സൃഷ്ടിപരമായ വിയോജിപ്പ് ഒരു ഘട്ടത്തിൽ പരസ്പരം സംസാരിക്കുന്നതിൽ നിന്ന് പോലും അവരെ തടഞ്ഞു. എങ്കിലും ചിത്രത്തിന്റെ ശബ്ദമിശ്രണ സമയത്ത് ഇരുവരും നല്ല സുഹൃത്തുക്കളായി ഒന്നിച്ചു.
സ്വീകാര്യത
നിരൂപക സമൂഹത്തിനിടയിലും വാണിജ്യപരമായും ചിത്രം വൻ വിജയമാണ് നേടിയത്. ശരാശരി മലയാളിയുടെ പ്രശനങ്ങൾ തിർശ്ശീലയിൽ ചർച്ച ചെയ്യുന്ന മറ്റൊരു സത്യൻ അന്തിക്കാട് ചിത്രമാണ് അവർ ദർശിച്ചത്. തിരശ്ശീലയിലെ മോഹൻലാൽ-ശ്രീനിവാസൻ സഖ്യത്തിന്റെ നല്ലൊരു കൂട്ടുകെട്ടിനു ഉദാഹരണമായിട്ടാണ് പ്രേക്ഷകർ ഈ ചിത്രത്തെ കണക്കാകുന്നത്. മലയാളത്തിലെ എക്കാലത്തെയും ജനപ്രിയ ചിത്രങ്ങളിലൊന്നായി നടോടിക്കാറ്റ് വിലയിരുത്തപ്പെടുന്നു. ഇരുപതു വർഷങ്ങൾക്ക് ശേഷവും ടി.വി. ചാനലുകളിൽ ഈ ചിത്രം പുനഃസംപ്രേഷണം ചെയ്യുമ്പോൾ അതിന് കിട്ടുന്നത് വൻ പ്രേക്ഷക സാനിധ്യമാണ്. കേരളത്തിൽ മാത്രമല്ല അയൽ സംസ്ഥാനങ്ങളിലും ഗൾഫ് രാജ്യങ്ങളിലും ഈ ചിത്രം നേട്ടം കൊയ്തു.
അഗ്നിസാക്ഷി
ലളിതാംബിക അന്തർജ്ജനം രചിച്ച മലയാളത്തിലെ പ്രശസ്തമായ നോവലാണ് അഗ്നിസാക്ഷി. ബ്രാഹ്മണ സമുദായത്തിലെ ഒരു സ്ത്രീയുടെ ജീവിതത്തിലെ മൂന്നു ഘട്ടങ്ങളിലൂടെയാണു കഥ പുരോഗമിക്കുന്നത്. ഭാര്യയിൽ നിന്ന് സ്വാതന്ത്ര്യ സമര സേനാനിയും പിന്നീട് സന്യാസിനിയായും മാറുന്ന നായികയുടെ കഥയാണിത്. കഥാകാരിയുടെ തന്നെ അഭിപ്രായത്തിൽ ഏതാണ്ട് നാൽപ്പതു വർഷക്കാലത്തെ സാമൂഹികവും രാഷ്ട്രീയവുമായ പരിവർത്തനങ്ങളുടെ ഓർമ്മക്കുറിപ്പുകൂടിയാണ് ഈ നോവൽ. കേരളീയ സമൂഹത്തിന്റെ സാമൂഹികവും രാഷ്‌ട്രീയവുമായ പരിവർത്തനങ്ങളുടെ കഥയും സാമൂഹിക സ്വാതന്ത്ര്യത്തിനു വേണ്ടി ജീവിതം ബലിദാനമായി കൊടുത്ത മാമ്പള്ളി ഇല്ലത്ത്‌ 'അഗ്നിസാക്ഷി'യായി 'കുടി' കയറിയെത്തിയ തേതിക്കുട്ടിക്കാവിന്റെ കഥയാണ് നോവൽ.
നാടോടിക്കാറ്റ്
പുറത്തേക്കുള്ള കണ്ണികൾ
വർഗ്ഗം:1987-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:സത്യൻ അന്തിക്കാട് സംവിധാനം ചെയ്ത ചലച്ചിത്രങ്ങൾ വർഗ്ഗം:ഹാസ്യ ചലച്ചിത്രങ്ങൾ വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ വർഗ്ഗം:മോഹൻലാൽ-ശോഭന ജോഡി വർഗ്ഗം:മലയാളത്തിലെ ഹാസ്യ ചലച്ചിത്രങ്ങൾ വർഗ്ഗം:വിപിൻമോഹൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:യൂസഫലി കച്ചേരിയുടെ ഗാനങ്ങൾ വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ വർഗ്ഗം:യൂസഫലി -ശ്യാം ഗാനങ്ങൾ വർഗ്ഗം:ശ്രീനിവാസൻ അഭിനയിച്ച ചലച്ചിത്രങ്ങൾ വർഗ്ഗം:ശ്രീനിവാസൻ തിരക്കഥയെഴുതിയ ചലച്ചിത്രങ്ങൾ വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
അഗ്നിസാക്ഷി
മാതൃഭൂമി ആഴ്ചപ്പതിപ്പിൽ നോവൽ ഖണ്ഡഃശ ആദ്യം പ്രസിദ്ധീകരിച്ചു. 1977ൽ പുസ്തക രൂപത്തിൽ പുറത്ത് വന്നു. ഈ നോവലിന് ആദ്യത്തെ വയലാർ അവാർഡ്, കേന്ദ്ര - കേരള സാഹിത്യ അക്കാദമി പുരസ്‌കാരങ്ങൾ, ഓടക്കുഴൽ അവാർഡ് എന്നിവ ലഭിച്ചു.
ചലച്ചിത്രാവിഷ്ക്കാരം
ഈ നോവലിനെ ആസ്പദമാക്കി ശ്യാമപ്രസാദ് സംവിധാനം ചെയ്ത് 1999ൽ തിയേറ്ററുകളിലെത്തിയ ഒരു മലയാള ചലച്ചിത്രമാണ് അഗ്നിസാക്ഷി. വി.വി. ബാബു നിർമിച്ചിരിക്കുന്ന ഈ ചലച്ചിത്രത്തിൽ രജിത് കപൂർ,ശോഭന, ശ്രീവിദ്യ, മധുപാൽ തുടങ്ങിയവർ പ്രധാന വേഷങ്ങളിൽ അഭിനയിച്ചിരിക്കുന്നു.
അവലംബം
വർഗ്ഗം:മലയാളം നോവലുകൾ വർഗ്ഗം:വയലാർ പുരസ്കാരം ലഭിച്ച കൃതികൾ വർഗ്ഗം:ഓടക്കുഴൽ അവാർഡ് ലഭിച്ച പുസ്തകങ്ങൾ വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച കൃതികൾ വർഗ്ഗം:ചലച്ചിത്രമാക്കപ്പെട്ട സാഹിത്യ സൃഷ്ടികൾ വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ വർഗ്ഗം:സാമൂഹ്യ നോവലുകൾ
ദ ഡോക്യുമെന്റ് ഫൗണ്ടേഷൻ
ഓപ്പൺ സോഴ്സ് സോഫ്റ്റ്‌വെയറുകളെ പ്രോത്സാഹിപ്പിക്കുന്നതിനു വേണ്ടി പ്രവർത്തിക്കുന്ന ലാഭേച്ഛയില്ലാത്ത ഒരു ജെർമ്മൻ സംഘടനയാണ് ദ ഡോക്യുമെന്റ് ഫൗണ്ടേഷൻ. ഓപ്പൺഓഫീസ്.ഓർഗ് സമൂഹത്തിലെ അംഗങ്ങൾ ലിബ്രേഓഫീസ് എന്ന ഓപ്പൺ ഓഫീസ് ഫോർക്ക് നിർമ്മിക്കാൻ വേണ്ടി രൂപം നൽകിയ സംഘടനയാണിത്. പകർപ്പവകാശ നിബന്ധനകളില്ലാത്ത ഓഡിഎഫ് പിന്തുണയോടുകൂടിയ ഒരു ഓഫീസ് സ്വീറ്റ് നിർമ്മിക്കുക എന്നതാണ് ഡോക്യുമെന്റ് ഫൗണ്ടേഷന്റെ ലക്ഷ്യം. രൂപം കൊണ്ട സമയത്തെ ഓപ്പൺ ഓഫീസിന്റെ ഉടമസ്ഥരായ ഒറാക്കിൾ കോർപ്പറേഷന്റെ നയങ്ങൾക്ക് എതിരായിരുന്നു ഇത്.
ഒറാക്കിൾ കോർപ്പറേഷൻ സൺ മൈക്രോസിസ്റ്റംസിനെ സ്വന്തമാക്കിയപ്പോൾ സ്വതന്ത്ര ഓപ്പറേറ്റിംഗ് സിസ്റ്റമായ ഓപ്പൺസൊളാരിസിന്റെ വികസനം നിർത്തിവെച്ചിരുന്നു. ഓപ്പൺ ഓഫീസിന്റെ ഗതിയും സമാനമാകുമെന്ന ഭീതിയിലാണ് ഓപ്പൺ ഓഫീസ് നിർമ്മാതാക്കൾ ഡോക്യുമെന്റ് ഫൗണ്ടേഷൻ നിർമ്മിച്ച് ലിബ്രേഓഫീസിന്റെ നിർമ്മാണം ആരംഭിച്ചത്. പിന്നീട് ലിബ്രേഓഫീസിന് പിന്തുണ വർധിച്ചതും ഓപ്പൺ ഓഫീസിന്റെ ജനപ്രീതി കുറയുകയും ചെയ്തത് കാരണം ഒറാക്കിൾ ഓപ്പൺ ഓഫീസിന്റെ വാണിജ്യവൽക്കരണം നിർത്തിവെച്ചു. ഓപ്പൺ ഓഫീസ് അപ്പാച്ചെ ഫൗണ്ടേഷന് കൈമാറി. നിലവിൽ അപ്പാച്ചെ ഫൗണ്ടേഷനാണ് ഓപ്പൺ ഓഫീസ് വികസിപ്പിക്കുന്നത്.
പുറംകണ്ണികൾ
വർഗ്ഗം:സംഘടനകൾ
LibreOffice
കൊപ്പം ഗ്രാമപഞ്ചായത്ത്
പാലക്കാട് ജില്ലയിലെ പട്ടാമ്പി താലൂക്കിൽ  പട്ടാമ്പി ബ്ലോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ കൊപ്പം ഗ്രാമപഞ്ചായത്ത്. വള്ളുവനാട് താലൂക്കിന്റെ ഭാഗമായി 1961-ലാണ് കൊപ്പം പഞ്ചായത്ത് രൂപീകരിക്കപ്പെട്ടത്.. 25.85 ചതുരശ്രകിലോമീറ്റർ വിസ്തൃതിയുളള കൊപ്പം ഗ്രാമപഞ്ചായത്ത് കുലുക്കല്ലൂർ, വല്ലപ്പുഴ, ഓങ്ങല്ലൂർ, മുതുതല, തിരുവേഗപ്പുറ, വിളയൂർ എന്നീ പഞ്ചായത്തുകളുമായും പട്ടാമ്പി നഗരസഭയുമായും അതിർത്തി പങ്കിടുന്നു. ജി.വി.എച്ച്.എസ്.എസ് സ്കൂൾ പ്രധാന സ്ഥാപനമാണ്ചരിത്രപരമായി കരിങ്ങനാട് ഗ്രാമം. 6 വാർഡുകൾ
പുറമെ നിന്നുള്ള കണ്ണികൾ
വർഗ്ഗം:പാലക്കാട് ജില്ലയിലെ ഗ്രാമപഞ്ചായത്തുകൾ
ബോദ്ധ്‌ഗയ ദ്വീപ്
ബോദ്ധ്‌ഗയ ദ്വീപ് Bodgaya Island (Pulau Bodgaya) മലേഷ്യയുടെ സബാഹ് പ്രവിശ്യയുടെ കിഴക്കൻ തീരത്തുള്ള ദ്വീപാണ്. ഇത് തുൺ സകരൻ മറീൻ പാർക്കിന്റെ ഭാഗമാണ്. സെമ്പോർണ്ണ പട്ടണത്തിനടുത്തായി സ്ഥിതിചെയ്യുന്നു. ഈ ദ്വീപിനു 7.96 km2 വിസ്തീർണ്ണമുണ്ട്. നശിച്ചുപോയ ഒരു അഗ്നിപർവ്വതത്തിന്റെ ഭാഗമായിരുന്നു ബോദ്ധ്‌ഗയ ദ്വീപും അതിനടുത്തുള്ള ബോഹിദുലാംഗ് ദ്വീപും ചില പവിഴപ്പുറ്റുകളും ചേർന്ന ഭാഗം.
എസ്ഥേർ രാജ്ഞി (ചിത്രകല)
എഡ്വിൻ ലോംഗ് 1878-ൽ ചിത്രീകരിച്ച എണ്ണഛായാചിത്രമാണ് എസ്ഥേർ രാജ്ഞി.
സുശായിലെ അഹശ്വേരോസിന്റെ കൊട്ടാരത്തിൽ എസ്ഥേർ രാജ്ഞിയുടെ ഈ ദർശനം ബ്രിട്ടീഷ് മ്യൂസിയത്തിലെ യാത്രാ ദൃഷ്ടാന്തങ്ങളിൽ രേഖപ്പെടുത്താനായി ചിത്രകാരൻ ഈ ചിത്രം വരക്കുകയുണ്ടായി.
1878-ൽ റോയൽ അക്കാദമിയിൽ ആദ്യമായി പ്രദർശിപ്പിക്കുകയും ചെയ്ത ഈ ചിത്രം ഇപ്പോൾ പെരെസ് സൈമന്റെ ശേഖരത്തിന്റെ ഭാഗമാണ്.
സമാനതയുള്ള ചിത്രമായ വഷ്ഠിയുടെ അടുത്ത് ഈ ചിത്രവും തൂക്കാനായിരുന്നു ഉദ്ദേശിച്ചിരുന്നത്. ബോബ് ജോൺസ് യൂണിവേഴ്സിറ്റിയിലെ മ്യൂസിയത്തിലും ഗാലറിയിലും ഇത് സൂക്ഷിച്ചിരുന്നു. ഇപ്പോൾ അത് നാഷണൽ ഗാലറി ഓഫ് വിക്ടോറിയയിൽ (NGV) സൂക്ഷിച്ചിരിക്കുന്നു.
അവലംബം
വർഗ്ഗം:എസ്ഥേർ ചിത്രങ്ങൾ വർഗ്ഗം:സ്ത്രീകളുടെ ചിത്രങ്ങൾ
ഗ്വിയോം ഡ്യൂഫേ
ഗ്വിയോം ഡ്യൂഫെ(ഓഗസ്റ്റ് 5, 1397? – നവംബർ 27, 1474) ഒരു ഫ്ലെമിഷ് സംഗീത രചയിതാവായിരുന്നു. 15-ആം നൂറ്റാണ്ടിലെ പശ്ചിമ യൂറോപ്യൻ സംഗീത രചയിതാക്കളിൽ പ്രമുഖനായ ഡ്യൂഫേ ക്രിസ്തീയ ഗാനങ്ങൾക്കൊപ്പം മതേതര ഗാനങ്ങളും രചിച്ചിരുന്നു. ഇന്നത്തെ ബെൽജിയത്തിൽ ജനിച്ച ഡ്യൂഫേ ഫ്രാൻസിലെ കംബ്രായിലാണ് വിദ്യാഭ്യാസം നടത്തിയത്. അതിനുശേഷം പുരോഹിതനായി സേവനമനുഷ്ഠിച്ചു. 1428 മുതൽ 37 വരെ റോമിലെ പള്ളിഗായകസംഘത്തിൽ പാടിയിരുന്നു. ഫ്രാൻസിൽ തിരിച്ചെത്തിയ ഡ്യൂഫേ 1442-ൽ സംഗീതത്തിൽ ബിരുദം നേടി. പിന്നീട് കുറച്ചുകാലം ബർഗൻഡിയിലെ ഡ്യൂക്കിന്റെ മകനെ സംഗീതം അഭ്യസിപ്പിച്ചു. 1445-ൽ കംബ്രായിലെത്തിയ ഡ്യൂഫേ പള്ളിയിലെ കാനൺ പദവിയിൽ സേവനമനുഷ്ഠിച്ചു.
തനതു ശൈലിയിൽ സംഗീതരചന
പരമ്പരാഗത ശൈലിയിൽ സംഗീതരചന നടത്താൻ വൈമുഖ്യം കാട്ടിയ ഡ്യൂഫേ പുതിയൊരു പന്ഥാവ് വെട്ടിത്തുറന്നു. ആർഭാടപൂർണമായ സംഗീതശൈലി ഉപേക്ഷിച്ച് തനതായ ശൈലിയിൽ സംഗീതരചന നടത്തി. പല സ്വരസ്ഥാനങ്ങളിൽ ആലപിക്കത്തക്ക രീതിയിൽ പാട്ടുകുർബാന ചിട്ടപ്പെടുത്തുന്നതിലാണ് ഡ്യൂഫേ കൂടുതൽ വൈദഗ്ദ്ധ്യം കാട്ടിയത്. മംഗളഗാനങ്ങളും കന്യാമറിയത്തിന്റെ സ്തുതിഗീതങ്ങളും ഇദ്ദേഹത്തിന്റെ രചനകളിൽ ഉൾപ്പെടുന്നു. മൂന്നു ഭാഗങ്ങൾ ഉള്ള ലഘുഗാനങ്ങളാണ് ഡ്യൂഫേയുടെ സവിശേഷ സംഭാവനയായി കരുതപ്പെടുന്നത്. 1474 നവംബർ 27-ന് കംബ്രായിൽ ഡ്യൂഫേ അന്തരിച്ചു.
പുറത്തേക്കുള്ള കണ്ണികൾ
വർഗ്ഗം:യൂറോപ്യൻ സംഗീതജ്ഞർ
ഐറിസ്
ഘടന
ഐറിസിൽ രണ്ട് പാളികളാണുള്ളത്: മുന്നിലെ പിഗ്മെന്റഡ് ഫൈബ്രോവാസ്കുലർ പാളി സ്ട്രോമ എന്നറിയപ്പെടുന്നു, സ്ട്രോമയ്ക്ക് താഴെ ഉള്ളതാണ് പിഗ്മെന്റ് എപ്പിത്തീലിയൽ സെല്ലുകൾ.
സ്ട്രോമ ഒരു സ്പിൻ‌ക്റ്റർ പേശിയുമായി (സ്പിൻ‌ക്റ്റർ പ്യൂപ്പിലെ) ബന്ധിപ്പിച്ചിരിക്കുന്നു, ഇത് പ്യൂപ്പിളിനെ വൃത്താകൃതിയിൽ ചുരുക്കുന്നതിന് സഹായിക്കുന്നു. അതുപോലെ ഐറിസിലെ ഡൈലേറ്റർ പേശികൾ (ഡൈലേറ്റർ പ്യൂപ്പിലെ) ഐറിസിനെ റേഡിയലായി വലിച്ച് പ്യൂപ്പിൾ വലുപ്പം കൂട്ടാൻ സഹായിക്കുന്നു.
സർക്കിൾ-റേഡിയസ് ഡൈലേറ്റർ പേശിയുടെ എതിർ പേശിയാണ് സർക്കിൾ സർക്കംഫറൻസ് സ്പിൻ‌ക്റ്റർ പേശി. ഐറിസിൻ മധ്യഭാഗത്ത് പ്യൂപ്പിളിനോട് ചേർന്നുള്ള ചെറിയ വൃത്താകൃതിയിലുള്ള ചുറ്റളവ് വലുപ്പത്തിൽ മാറ്റം വരും പക്ഷെ, പുറമേയുള്ള വലിയ ചുറ്റളവ് വലുപ്പം മാറില്ല. പ്യൂപ്പിൾ ചെറുതാക്കുന്ന പേശിയായ സ്പിങ്റ്റർ പേശി ഐറിസിന്റെ ആന്തരിക ചുറ്റളവിൽ മാത്രം ആണ് സ്ഥിതിചെയ്യുന്നത്.
ഐറിസിനെ രണ്ട് പ്രധാന മേഖലകളായി തിരിച്ചിരിക്കുന്നു:
ഐറിസിന്റെ ഏറ്റവും കട്ടിയുള്ള പ്രദേശമാണ് കൊളാരറ്റെ, ഇത് പ്യൂപ്പില്ലറി ഭാഗത്തെ സിലിയറി ഭാഗത്ത് നിന്ന് വേർതിരിക്കുന്നു. കോലറെറ്റ് എംബ്രിയോണിക് പ്യൂപ്പിൾ കോട്ടിംഗിന്റെ ഒരു ഭാഗമാണ്. സ്പിൻ‌ക്റ്റർ പേശിയും ഡൈലേറ്റർ പേശിയും ഓവർലാപ്പ് ചെയ്യുന്ന പ്രദേശമായാണ് ഇതിനെ സാധാരണയായി നിർവചിക്കുന്നത്. ഐറിസിന് രക്തക്കുഴലുകൾ വിതരണം ചെയ്യുന്നതിനായി റേഡിയൽ റിഡ്ജുകൾ പ്യൂപ്പിളറി സോൺ വരെ നീളുന്നു. ഐറിസ് റൂട്ട്, ഐറിസിലെ ഏറ്റവും കനംകുറഞ്ഞ ഭാഗമാണ്.
വികസനം
ഐറിസിന്റെ സ്ട്രോമയും ആന്റീരിയർ ബോർഡർ ലെയറും ന്യൂറൽ ക്രസ്റ്റിൽ നിന്നാണ് ഉരുത്തിരിയുന്നത്. ഐറിസിന്റെ സ്ട്രോമയ്ക്ക് പിന്നിലുള്ള സ്പിൻ‌ക്റ്റർ പ്യൂപ്പിലെ, ഡൈലേറ്റർ പ്യൂപ്പിലെ പേശികൾ, ഐറിസ് എപിത്തീലിയം എന്നിവ ഒപ്റ്റിക് കപ്പ് ന്യൂറോഎക്റ്റോഡെർമിൽ നിന്ന് വികസിക്കുന്നു.
കണ്ണിന്റെ നിറം
ഐറിസ് സാധാരണയായി തവിട്ട്, പച്ച, ചാര, നീല എന്നിങ്ങനെ നിറങ്ങളിൽ കാണാം. ഐറിസിലെ പിഗ്മെന്റേഷന്റെ അഭാവം മൂലം ഉണ്ടാകുന്ന ഒക്കുലോ-ക്യൂട്ടേനിയസ് ആൽബിനിസത്തിൽ ഐറിസ് പിങ്ക്-വെളുപ്പ് നിറത്തിൽ കാണാം. അസാധാരണമായി വാസ്കുലറൈസ് ചെയ്ത ഐറിസ് ചുവപ്പ് നിറത്തിൽ കാണാം. വൈവിധ്യമാർന്ന നിറങ്ങൾ ഉണ്ടായിരുന്നിട്ടും, സാധാരണ മനുഷ്യ ഐറിസ് നിറത്തിന് ഗണ്യമായ സംഭാവന നൽകുന്ന ഒരേയൊരു പിഗ്മെന്റ്, ഡാർക്ക് പിഗ്മെന്റ് മെലാനിൻ മാത്രമാണ്. ഐറിസിലെ മെലാനിൻ പിഗ്മെന്റിന്റെ അളവ് ഒരു വ്യക്തിയുടെ ഫിനോടൈപ്പിക് കണ്ണ് നിറം നിർണ്ണയിക്കുന്നതിനുള്ള ഒരു ഘടകമാണ്. ഘടനാപരമായി, ഈ കൂറ്റൻ തന്മാത്ര ചർമ്മത്തിലും മുടിയിലും കാണപ്പെടുന്നതിൽ നിന്ന് അൽപം വ്യത്യസ്തമാണ്. മെലനോസൈറ്റുകൾ ഉൽ‌പാദിപ്പിക്കുന്ന യൂമെലാനിൻ (തവിട്ട് / കറുത്ത മെലാനിൻ), ഫിയോമെലാനിൻ (ചുവപ്പ് / മഞ്ഞ മെലാനിൻ) എന്നിവയാണ് ഐറിസ് നിറത്തിന് കാരണം. ആദ്യത്തേത് കൂടുതൽ തവിട്ട് കണ്ണുള്ളവരിലും രണ്ടാമത്തേത് നീല, പച്ച കണ്ണുള്ളവരിലും കാണപ്പെടുന്നു. ലഘുചിത്രം| അംബർ നിറമുള്ള കണ്ണുകളുള്ള മുതിർന്ന പുരുഷൻ. ഈ നിറം വളരെ അപൂർവമാണ്, കൂടാതെ ഐറിസിലെ മഞ്ഞ പിഗ്മെന്റിന്റെ (ലിപ്പോക്രോം) അസാധാരണമായ ശക്തമായ സാന്നിധ്യവും ചെറിയ അളവിൽ തവിട്ട് പിഗ്മെന്റും (മെലാനിൻ) ഉണ്ടാകുമ്പോൾ സംഭവിക്കുന്നു. ഇത് കണ്ണിന് ഓറഞ്ച് ചെമ്പ് / സ്വർണ്ണ നിറം നൽകുന്നു. വലത്ത്‌|ലഘുചിത്രം| ചാര-പച്ച-തവിട്ട് ഐറിസിന്റെ ഉദാഹരണം വലത്ത്‌|ലഘുചിത്രം| പച്ച-തവിട്ട് (തവിട്ടുനിറം) ഐറിസിന്റെ ഉദാഹരണം വലത്ത്‌|ലഘുചിത്രം|220x220ബിന്ദു| ഒരു തവിട്ട് ഐറിസിന്റെ ഉദാഹരണം
വലത്ത്‌|ലഘുചിത്രം|240x240ബിന്ദു| [[ ഹെട്രോക്രോമിയ |ഹെറ്ററോക്രോമിയയുടെ ഉദാഹരണം: ഒരു കണ്ണ് ഹേസൽ, മറ്റൊന്ന് തവിട്ടുനിറം ]]
ഐറിഡോളജി
ഐറിഡോളജി (ഐറിഡോഡയഗ്നോസിസ്) ഒരു ബദൽ ചികിത്സാ രീതിയാണ്. ഇതിന്റെ വക്താക്കൾ ഐറിസിന്റെ പാറ്റേണുകൾ, നിറങ്ങൾ, മറ്റ് പ്രത്യേകതകൾ പരിശോധിച്ച് ഒരു വ്യക്തിയുടെ ആരോഗ്യവും രോഗാവസ്ഥകളും നിർണ്ണയിക്കാൻ കഴിയും എന്ന് വിശ്വസിക്കുന്നു. പ്രാക്ടീഷണർമാർ അവരുടെ നിരീക്ഷണങ്ങളെ, ഐറിസിനെ മനുഷ്യ ശരീരത്തിന്റെ പ്രത്യേക ഭാഗങ്ങളുമായി പൊരുത്തപ്പെടുന്ന സോണുകളായി വിഭജിക്കുന്ന ഐറിസ് ചാർട്ടുകളുമായി ചേർത്ത് വിശകലനം ചെയ്യുന്നു. കണ്ണുകളെ, ശരീരത്തിന്റെ ആരോഗ്യനിലയിലേക്ക് തുറക്കുന്ന "ജാലകങ്ങളായി" ഇറിഡോളജിസ്റ്റുകൾ കാണുന്നു.
ഗുണനിലവാര ഗവേഷണ പഠനങ്ങൾ ഐറിഡോളജിയെ പിന്തുണയ്‌ക്കുന്നില്ല, ഭൂരിഭാഗം മെഡിക്കൽ പ്രാക്ടീഷണർമാരും നേത്ര സംരക്ഷണ വിദഗ്ധരും ഇതിനെ കപട ശാസ്ത്രമായി കണക്കാക്കുന്നു.
പദോൽപ്പത്തി
ഐറിസിന്റെ പല നിറങ്ങൾ കാരണം, ഗ്രീക്ക് മഴവിൽ ദേവതയുടെ പേരിൽ നിന്നാണ് ഐറിസ് എന്ന പദം ഉരുത്തിരിഞ്ഞത്.
സ്നേഹിച്ച കുറ്റത്തിന്
ഗാനങ്ങൾ
മങ്കൊമ്പ് ഗോപാലകൃഷ്ണൻ രചിച്ച ഗാനങ്ങൾക്ക് എ.ടി. ഉമ്മർ സംഗീതം നൽകിയിരിക്കുന്നു.
ബൊനവന്തുരാ
ബൊനവന്തുരാ (സാൻ ബൊനവന്തുരാ) എന്നറിയപ്പെടുന്ന ജോൺ ഫിഡാൻസാ (ജിയോവാനി ഡി ഫിഡാൻസാ), (ജനനം: 1221 – മരണം:15 ജൂലൈ 1274),ഒരു മദ്ധ്യകാല ഇറ്റാലിയൻ സ്കോളാസ്റ്റിക് ദൈവശാസ്ത്രജ്ഞനും, ദാർശനികനും ഫ്രാൻസിസ്കൻ ചെറിയ സഹോദരന്മാരുടെ സഭയുടെ എട്ടാമത്തെ തലവനും ആയിരുന്നു. അൽബാനോയിലെ കർദ്ദിനാൾ സ്ഥാനമുള്ള മെത്രാനും ആയിരുന്നു അദ്ദേഹം. 1482 ഏപ്രിൽ 14-ന്‌ സിക്സറ്റസ് നാലാമൻ മാർപ്പാപ്പ അദ്ദേഹത്തെ വിശുദ്ധനായി പ്രഖ്യാപിച്ചു. 1588-ൽ അഞ്ചാം സിക്സറ്റസ് മാർപ്പാപ്പ ബൊനവന്തുരയെ വേദപാരംഗതനായും അംഗീകരിച്ചു. "ദൈവദൂതനെപ്പോലുള്ള വേദപാരംഗതൻ" (Seraphic Doctor) എന്ന് അദ്ദേഹം അറിയപ്പെടുന്നു. മദ്ധ്യയുഗങ്ങളിലെ ഏറ്റവും പേരുകേട്ട ദൈവശാസ്ത്രജ്ഞനും ക്രൈസ്തവചിന്തകനുമായ തോമസ് അക്വീനാസ്, ബൊനവന്തുരയുടെ സുഹൃത്തും ആശയരംഗത്തെ പ്രതിയോഗിയുമായിരുന്നു.
സന്യാസം, വിദ്യാഭ്യാസം
1243-ൽ ഫ്രാൻസിസ്കൻ സന്യാസസമൂഹത്തിൽ പ്രവേശിച്ച ബൊനവന്തുരാ പാരിസ് സർ‌വകലാശാലയിൽ വിദ്യാർത്ഥിയായി. അവിടെ അലക്സാണ്ടർ ഹേൽസും ജോൺ റോഷലും ഗുരുക്കന്മാരായിരുന്നു. 1253-ൽ അദ്ദേഹം സർ‌വകലാശാലയിലെ ഫ്രാൻസിസ്കൻ അദ്ധ്യാപകപീഠം അലങ്കരിച്ചു. ദൈവശാസ്ത്രത്തിലെ മാസ്റ്റർ ബിരുദത്തിനായി ബൊനവന്തുരാ നിർദ്ദേശിക്കപ്പെട്ടെങ്കിലും, പാരിസ് സർ‌വകലാശാലയുടെ സന്യാസേതര അധികാരികളും സന്യാസവിഭാഗങ്ങളും തമ്മിൽ സർ‌വകലാശാലയുടെ സ്വയംഭരണാധികാരത്തിന്റെ വ്യാപ്തിയേയും പരിമിതികളേയും കുറിച്ചുള്ള തർക്കം നിലനിന്നിരുന്നതിനാൽ, ബിരുദസ്വീകരണം 1257 വരെ വൈകി. തർക്കം പരിഹരിക്കപ്പെടുവോളം സന്യാസികൾക്ക് ബിരുദം നൽകാൻ സർ‌വകലാശാല വിസമ്മതിച്ചിരുന്നു. ഒടുവിൽ ബൊനവന്തുരാ ബിരുദം സ്വീകരിച്ചത്, ആജീവനാന്ത സുഹൃത്തും ആശയരംഗത്തെ പ്രതിയോഗിയുമായിരുന്ന തോമസ് അക്വീനാസിനൊപ്പമാണ്‌. ബൊനവന്തുരയുടെ കഴിവുകൾക്ക് അംഗീകാരമെന്നോണം, മൂന്നു വർഷം മുൻപ് അദ്ദേഹം പ്രമുഖ മദ്ധ്യകാല ചിന്തകനായ പീറ്റർ ലൊംബാർഡിന്റെ നാലു ഭാഗങ്ങളുള്ള "സെന്റൻസുകൾ" എന്ന ഗ്രന്ഥസമുച്ചയത്തെപ്പറ്റി പ്രഭാഷണം നടത്താൻ ക്ഷണിക്കപ്പെട്ടിരുന്നു.
സഭാതലവൻ
സന്യാസസമൂഹങ്ങളുടെ പൂർണ്ണദാരിദ്ര്യത്തിനുവേണ്ടി വാദിച്ച ഭിക്ഷാംദേഹികളുടെ ആക്രമണത്തിൽ ഫ്രാൻസിസ്കൻ സമൂഹത്തിന്റെ ഔദ്യോഗികനിലപാട് വിജയകരമായി വാദിച്ചു ജയിച്ചതിനടുത്ത വർഷം, 1257-ൽ 36 വയസ്സുള്ള ബൊനവന്തുരാ ആ സന്യാസസമൂഹത്തിന്റെ തലവനായി ഉയർത്തപ്പെട്ടു. 1265 നവംബർ 24-ന്‌ ബൊനവന്തുര, യോർക്കിലെ മെത്രാൻ സ്ഥാനത്തേയ്ക്കും തെരഞ്ഞെടുക്കപ്പെട്ടു; എന്നാൽ ആ സ്ഥാനം അദ്ദേഹം ഒരിക്കലും ഏറ്റെടുത്തില്ല. 1266 ഒക്ടോബറിൽ ഈ നിയുക്തി അദ്ദേഹം തിരസ്കരിക്കുകയും ചെയ്തു. ബൊനവന്തുരായുടെ ഉത്തരവിൻ പ്രകാരമാണ്‌, ഫ്രാൻസിസ്കൻ സന്യാസി ആയിരുന്ന റോജർ ബേക്കണ്‌ ഓക്സ്ഫോർഡ് സർ‌വകലാശാലയിൽ അദ്ധ്യാപനം നടത്തുന്നതിന്‌ വിലക്ക് ഏർപ്പെടുത്തിയതും അദ്ദേഹത്തെ പാരിസ് സർ‌വകലാശാലയുടെ നോട്ടത്തിൽ ആക്കിയത്. |thumb|left|200px|ലയോൺസിലെ രണ്ടാം സൂനഹദോസിൽ, ബൈസാന്തിയ ചക്രവർത്തിയുടെ പ്രതിനിധികളെ സ്വീകരിക്കുന്ന ബൊനവന്തുരാ
കർദ്ദിനാൾ, ലയോൺസ്, മരണം
ബൊനവന്തുരായുടെ ഇടപെടൽ മൂലമാണ്‌ ഗ്രഗോരിയോസ് പത്താമൻ മാർപ്പാപ്പയായി തെരഞ്ഞെടുക്കപ്പെട്ടത്. തുടർന്ന് മാർപ്പാപ്പ അദ്ദേഹത്തെ കർദ്ദിനാൾ സ്ഥാനത്തേയ്ക്കും അൽബാനോയിലെ മെത്രാൻ സ്ഥാനത്തേയ്ക്കും ഉയർത്തുകയും ലത്തീൻ, ഗ്രീക്ക് സഭകൾ തമ്മിലുള്ള ഐക്യം ലക്ഷ്യമാക്കിയ 1274-ലെ ലയോൺസ് സൂനഹദോസിൽ അദ്ദേഹം ഉണ്ടായിരിക്കണമെന്ന് നിർബ്ബന്ധിക്കുകയും ചെയ്തു. അവിടെ, അദ്ദേഹത്തിന്റെ പ്രയത്നഫലമായി ലത്തീൻ, ഗ്രീക്ക് സഭകൾ തമ്മിൽ ഐക്യം സ്ഥാപിച്ചു കഴിഞ്ഞതിനു പിന്നാലേ ബൊനവന്തുരാ, സംശയകരമായ സാഹചര്യത്തിൽ പെട്ടെന്ന് അന്തരിച്ചു. അമിതാദ്ധ്വാനമാണ്‌ മരണകാരണമായി പറയപ്പെടുന്നതെങ്കിലും ബൊനവന്തുരായെ വിഷം കൊടുത്തു കൊല്ലുകയായിരുന്നെന്ന് കത്തോലിക്കാ വിജ്ഞാനകോശം സൂചിപ്പിക്കുന്നു. പീറ്റർ ലൊംബാർഡിന്റെ നാലു പുസ്തകത്തിന്റെ വ്യാഖ്യാനം എഴുതിയ കൈ ആണ്‌ അദ്ദേഹത്തിന്റെ ആകെ നിലവിലുള്ള ഭൗതികാവശിഷ്ടം. അവ, ബാനോറീജിയോയിലെ വിശുദ്ധ നിക്കോളാസിന്റെ പള്ളിയിൽ സം‌രക്ഷിക്കപ്പെടുന്നു.
വ്യക്തിത്വവും വീക്ഷണം
വിനീതഭാവവും ലാളിത്യവും ബൊനവന്തുരയുടെ സ്വഭാവത്തിന്റെ പ്രത്യേകതകളായിരുന്നു. താപസന്റെ ലളിതജീവിതമാണ്‌ അദ്ദേഹം നയിച്ചത്. കർദ്ദിനാൾ സ്ഥാനത്തേയ്ക്കുയർത്തുന്ന അറിയിപ്പുമായി മാർപ്പാപ്പയുടെ ദൂതൻ എത്തിയപ്പോൾ ബൊനവന്തുരാ പാത്രം കഴുകുകയായിരുന്നു എന്നു പറയപ്പെടുന്നു. അദ്ദേഹത്തിന്റെ രചനകളിലും, എതിരാളികളെപ്പോലും ആകർഷിക്കുന്ന ഈ വിനീതഭാവം പ്രകടമാകുന്നു. താൻ പൂർ‌വികരുടെ രചനകൾ കേവലം സമാഹരിക്കുക മാത്രമാണെന്ന നിലപാടാണ്‌ അദ്ദേഹം സ്വീകരിച്ചത്.
ബൊനവന്തുരായുടെ രചനാശൈലി, വ്യക്തതയും, ക്രമവും, ആത്മാർത്ഥതയും പ്രകടിപ്പിച്ചു. ബ്രെവിലോക്വിയം(Breviloquium) എന്ന കൃതി ക്രിസ്തീയ ദൈവശാസ്ത്രത്തിന്റെ വിദഗ്‌ധ സംഗ്രഹമാണ്‌. അദ്ദേഹത്തിന്റെ "ആത്മഗതങ്ങൾ"(Soliloquium), "ദൈവത്തിലേയ്ക്കുള്ള മനസ്സിന്റെ യാത്ര" (Itinerarium mentis in Deum) എന്നീ രചനകൾ യോഗാത്മഭക്തിയുടെ രത്നങ്ങൾ(jewels of mystic piety) എന്നു വിശേഷിപ്പിക്കപ്പെട്ടിട്ടുണ്ട്. ബൊനവന്തുരയുടേതായി മദ്ധ്യയുഗങ്ങളിൽ കണക്കാക്കപ്പെട്ടിരുന്ന ചില രചനകൾ ഇന്ന് "വ്യാജ ബൊനവന്തുരാ"(Pseudo-Boneventura) എന്ന രചനാസമുച്ചയത്തിലാണ്‌ ഉൾപ്പെടുത്തപ്പെട്ടിരിക്കുന്നത്.
യഥാർത്ഥ ജ്ഞാനം ഭൗതികപ്രപഞ്ചത്തിൽ നിന്ന് ഇന്ദ്രിയങ്ങൾ വഴി ലഭിക്കുന്നതല്ല, ഇന്ദ്രിയാതീതലോകത്തെക്കുറിച്ച് ആത്മാവു വഴി ലഭിക്കുന്നതാണെന്ന് അദ്ദേഹം വാദിച്ചു. തോമസ് അക്വീനാസിനെ സ്നേഹിച്ചിരുന്നെങ്കിലും തത്ത്വചിന്തയ്ക്കു കൊടുക്കുന്ന അമിത പ്രാധാന്യത്തെ എതിർത്ത ബൊനവന്തുരാ, അക്വീനാസിന്റെ പല നിഗമനങ്ങളേയും വിമർശിച്ചു. അവിശ്വാസിയായിരുന്ന അരിസ്റ്റോട്ടിന് സഭാപിതാക്കൾക്കൊപ്പം സ്ഥാനം നൽകരുതെന്ന് ലാളിത്യത്തെ സ്നേഹിച്ച ഫ്രാൻസിസിന്റെ അനുയായിയായ ബൊനവന്തുരാ, ഡോമിനിക്കിന്റെ വഴി പിന്തുടർന്ന അക്വീനാസിനെപ്പോലുള്ളവരെ ഓർമ്മിപ്പിച്ചു. അരിസ്റ്റോട്ടിലിന്റെ തത്ത്വചിന്തയ്ക്ക് നക്ഷത്രങ്ങളിലൊന്നിന്റെ ഒരു നിമിഷത്തെ ചലനത്തെപ്പോലും വിശദീകരിക്കാനാവില്ലെന്നായിരുന്നു അദ്ദേഹത്തിന്റെ നിലപാട്. ദൈവം തത്ത്വചിന്തയുടെ നിഗമനമല്ല, ജീവിക്കുന്ന സാന്നിദ്ധ്യമാണ്‌ എന്ന് അദ്ദേഹം വിശ്വസിച്ചു. ദൈവത്തെ അനുഭവിക്കുകയെന്നതാണ്‌ നിർ‌വചിക്കുന്നതിനേക്കാൾ നല്ലത്. നന്മയാണ്‌ സത്യത്തേക്കാൾ മേലേയുള്ളത്. ലളിതനന്മകൾ എല്ലാ ശാസ്ത്രങ്ങളേയും അതിലംഘിക്കുന്നു.
കുറിപ്പുകൾ
ക. അക്വീനാസും ബൊനവന്തുരയും ബിരുദം സ്വീകരിച്ചത് ഒരേദിവസം ഒരുമിച്ചാണെന്നും ആരാണ്‌ ആദ്യം അതു സ്വീകരിക്കുക എന്നതിനെച്ചൊല്ലി ദൈവശാസ്ത്രത്തിലെ പ്രതിയോഗികളെന്നതിനൊപ്പം സുഹൃത്തുകളും ആയിരുന്ന അവർക്കിടയിൽ "എളിമ-മത്സരം" (contest of humility) നടന്നെന്നും ഒരു പാരമ്പര്യമുള്ളതായി കത്തോലിക്കാവിജ്ഞാനകോശം തോമസ് അക്വീനാസിനെക്കുറിച്ചുള്ള ലേഖനത്തിൽ പറയുന്നു.
ഖ. "God is not a philosophical conclusion but a living presence."
അവലംബം
വർഗ്ഗം:1221-ൽ ജനിച്ചവർ വർഗ്ഗം: 1274-ൽ മരിച്ചവർ വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ വർഗ്ഗം:ജൂലൈ 15-ന് മരിച്ചവർ വർഗ്ഗം:കത്തോലിക്കാസഭയിലെ വിശുദ്ധർ വർഗ്ഗം:ക്രൈസ്തവചിന്തകർ വർഗ്ഗം:ദൈവശാസ്ത്രജ്ഞന്മാർ വർഗ്ഗം:സ്കൊളാസ്റ്റിസിസം
ലോക മൃഗദിനം
മൃഗങ്ങളുടെ രക്ഷാധികാരിയായ ഫ്രാൻസിസ് അസീസിയുടെ തിരുനാൾ ദിനമായ ഒക്ടോബർ 4 ന് എല്ലാ വർഷവും ആഘോഷിക്കുന്ന മൃഗങ്ങളുടെ അവകാശങ്ങൾക്കും ക്ഷേമത്തിനുമുള്ള ഒരു അന്താരാഷ്ട്ര പ്രവർത്തനദിനമാണ് ലോക മൃഗദിനം.
ലോക മൃഗദിന പ്രസ്ഥാനത്തെ ബ്രയാൻ ബ്ലെസ്ഡ്, മെലാനി സി തുടങ്ങിയ നിരവധി സെലിബ്രിറ്റികൾ പിന്തുണയ്ക്കുകയും അംഗീകരിക്കുകയും ചെയ്യുന്നു.
ചരിത്രം
ലോക മൃഗദിനം ആരംഭിച്ചത് സൈനോളജിസ്റ്റ് ഹെൻറിച്ച് സിമ്മർമാൻ ആണ്. 1925 മാർച്ച് 24 ന് ജർമ്മനിയിലെ ബെർലിനിലെ സ്പോർട് പാലസിൽ അദ്ദേഹം ആദ്യത്തെ ലോക മൃഗദിനം സംഘടിപ്പിച്ചു. അയ്യായിരത്തിലധികം ആളുകൾ ഈ ആദ്യ പരിപാടിയിൽ പങ്കെടുത്തു. പരിസ്ഥിതിയുടെ രക്ഷാധികാരിയായ അസ്സീസിയിലെ വിശുദ്ധ ഫ്രാൻസിസിന്റെ തിരുനാൾ ദിനത്തോടനുബന്ധിച്ച് ഒക്ടോബർ 4 നാണ് ഈ പ്രവർത്തനം ആദ്യം ഷെഡ്യൂൾ ചെയ്തിരുന്നത്. നിർഭാഗ്യവശാൽ അന്ന് വേദി ലഭ്യമായിരുന്നില്ല. 1929-ൽ ആദ്യമായി ഈ പരിപാടി ഒക്ടോബർ 4-ലേക്ക് മാറ്റി. എല്ലാ വർഷവും, ലോക മൃഗ ദിനത്തിന്റെ പ്രചാരണത്തിനായി സിമ്മർമാൻ അശ്രാന്തമായി പ്രവർത്തിച്ചു. ഒടുവിൽ, 1931 മെയ് മാസത്തിൽ ഫ്ലോറൻസ് ഇറ്റലിയിൽ നടന്ന ഇന്റർനാഷണൽ ആനിമൽ പ്രൊട്ടക്ഷൻ കോൺഗ്രസിന്റെ ഒരു യോഗത്തിൽ, ഒക്ടോബർ 4 ലോക മൃഗദിനം സാർവത്രികമാക്കാനുള്ള അദ്ദേഹത്തിന്റെ നിർദ്ദേശം ഏകകണ്ഠമായി അംഗീകരിക്കുകയും ഒരു പ്രമേയമായി അംഗീകരിക്കുകയും ചെയ്തു.
വംശനാശ ഭീഷണി നേരിടുന്ന ജീവികളുടെ ദയനീയാവസ്ഥ ഉയർത്തിക്കാട്ടാൻ ആഗ്രഹിച്ച ഇറ്റലിയിലെ ഫ്ലോറൻസിൽ 1931-ൽ പരിസ്ഥിതി ശാസ്ത്രജ്ഞരുടെ കൺവെൻഷനിലാണ് ലോക മൃഗദിനം ആരംഭിച്ചതെന്ന് ചിലപ്പോൾ തെറ്റായി ഉദ്ധരിക്കപ്പെടുന്നുണ്ട്.
2002 മുതൽ, ഫിന്നിഷ് അസോസിയേഷൻ ഓഫ് അനിമൽ പ്രൊട്ടക്ഷൻ അസോസിയേഷൻസ് (SEY) അനിമൽ വീക്കിൽ വിവിധ പരിപാടികൾ സംഘടിപ്പിച്ചു. 2006 ഒക്‌ടോബർ 27ന് പോളിഷ് പാർലമെന്റ് ഒക്‌ടോബർ 4 മൃഗദിനമായി ആചരിക്കുന്നതിനുള്ള പ്രമേയം അംഗീകരിച്ചു.
അവലംബം
വർഗ്ഗം:ഒക്ടോബറിലെ വിശേഷദിനങ്ങൾ
അരീക്കോട്
കേരളത്തിലെ മലപ്പുറം ജില്ലയിലെ വടക്കു ഭാഗത്തായി സ്ഥിതിചെയ്യുന്ന ചെറിയൊരു പട്ടണമാണ് അരീക്കോട്. കേരളത്തിലെ നീളം കൂടിയ നദികളിലൊന്നായ ചാലിയാർ ഈ പ്രദേശത്തുകൂടി ഒഴുകുന്നു.
കാൽ പന്തുകളിയുടെ നാടായി അറിയപ്പെടുന്ന അരീക്കോട് ഒരുപാടു ഫുട്ബോൾ താരങ്ങളെ രാജ്യത്തിന്‌ സംഭാവന ചെയ്തിട്ടുണ്ട്. ഇൻഡസ്ട്രിയൽ ട്രെയിനിംഗ് ഇൻസ്റ്റിറ്റ്യുട്ട്, മജ്മഅ് ദഅവ കോളേജ് അരീക്കോട്, സുല്ലമുസ്സലാം ആർട്സ് ആന്റ് സയൻസ് കോളേജ്, സുല്ലമുസ്സലാം അറബിക് കോളേജ്, സുല്ലമുസ്സലാം ഓറിയന്റൽ ഹയർ സെക്കന്ററി സ്കൂൾ, അരീക്കോട് ഗവർണ്മെന്റ് ഹയർ സെക്കന്ററി സ്കൂൾ, ഗവർണ്മെന്റ് മാപ്പിള അപ്പർ പ്രൈമറി സ്കൂൾ, ഗവർമന്റ്റ് മാപ്പിള ലോവർ പ്രൈമറി സ്കൂൾ അരീക്കോട് വെസ്റ്റ്‌ തുടങ്ങിയവ ഇവിടുത്തെ പ്രധാന വിദ്യാഭ്യാസ സ്ഥാപനങ്ങളാണ്. ആയിരത്തി തൊള്ളായിരത്തി അഞ്ചിൽ ഇവിടത്തെ ആദ്യ വിദ്യാലയം പ്രവർത്തനമാരംഭിച്ചു. പുത്തലത്ത് ആണ് ഇത് തുടങ്ങിയത്. പ്രശസ്ത എഴുത്തുകാരനും ചിന്തകനും കാർട്ടൂണിസ്റ്റുമായ ഒ.വി. വിജയൻ തന്റെ സ്കൂൾ വിദ്യാഭ്യാസം ആരംഭിക്കുന്നത് ഇന്നത്തെ ജി.എം.യു.പി സ്കൂളിലാണ്.
ഏറനാട് താലൂക്കിലാണ് ഈ പട്ടണം സ്ഥിതി ചെയ്യുന്നത്. മുക്കം, തിരുവമ്പാടി, നിലമ്പൂർ, മഞ്ചേരി, കൊണ്ടോട്ടി,എടവണ്ണ എന്നിവയാണ് തൊട്ടടുത്ത പട്ടണങ്ങൾ.
അരീക്കോട് ബ്ലോക്ക് പഞ്ചായത്ത്
മലപ്പുറം ജില്ലയിൽ ഏറനാട് താലൂക്കിലാണ് അരീക്കോട് ബ്ലോക്ക് പഞ്ചായത്ത് സ്ഥിതി ചെയ്യുന്നത്. ഊർങ്ങാട്ടീരി, കാവന്നൂർ, കീഴുപറമ്പ്, എടവണ്ണ, പുൽപ്പറ്റ, ചീക്കോട്, അരീക്കോട്, മുതുവല്ലൂർ, കുഴിമണ്ണ എന്നീ എട്ടു ഗ്രാമപഞ്ചായത്തുകൾ ഉൾപ്പെടുന്നതാണ് അരീക്കോട് ബ്ലോക്ക് പഞ്ചായത്ത്. ഊർങ്ങാട്ടീരി, വെറ്റിലപ്പാറ, കാവന്നൂർ, കീഴുപറമ്പ്, പുൽപറ്റ, ചീക്കോട്, മുതുവല്ലൂർ, കുഴിമണ്ണ, അരീക്കോട് എന്നീ വില്ലേജുകളിലായി വ്യാപിച്ചു കിടക്കുന്നു.
ചരിത്രം
1921ലെ ഖിലാഫത്ത് ലഹളയെ അടിച്ചമർത്താൻ ബ്രിട്ടീഷുകാർ പ്രത്യേകം രൂപം കൊടുത്ത മലബാർ സ്‌പെഷ്യൽ പോലീസിന്റെ ആസ്ഥാനങ്ങളിലൊന്ന് അരീക്കോട്ട് സ്ഥിതി ചെയ്തിരുന്നു. ഇപ്പോൾ തീവ്ര വിരുദ്ധ സ്ക്വാഡിനായി ക്യാമ്പ് മലപ്പുറം ജില്ലയിലെ ക്ലാരി എന്ന സ്ഥലത്തേക് മാറ്റി. പക്ഷെ മലബാർ സ്‌പെഷ്യൽ പോലീസിന്റെ ക്യാമ്പിൽ സ്ഥിതിചെയ്തിരുന്ന ഒ വി വിജയൻ സ്മാരക ലൈബ്രററി ഇന്നും അവിടെ തന്നെ നിലനിൽക്കുന്നു.
ഭൂമിശാസ്ത്രം
അരീക്കോട് ബ്ലോക്ക് പഞ്ചായത്തിന് 273.74 ചതുരശ്രകിലോമീറ്റർ വിസ്തീർണ്ണവും 16 ഡിവിഷനുകളുമുണ്ട്. വടക്കുഭാഗത്ത് കോഴിക്കോട് ജില്ലയും, കിഴക്കുഭാഗത്ത് വണ്ടൂർ, നിലമ്പൂർ ബ്ലോക്കുകളും, തെക്കുഭാഗത്ത് മഞ്ചേരി മുനിസിപ്പാലിറ്റിയും, പടിഞ്ഞാറുഭാഗത്ത് മലപ്പുറം, കൊണ്ടോട്ടി ബ്ലോക്കുകളുമാണ് അരീക്കോട് ബ്ലോക്ക് പഞ്ചായത്തിന്റെ അതിരുകൾ. മലപ്പുറം ജില്ലയിലെ 14 ബ്ലോക്കുകളിൽ വിസ്തൃതിയിലും ജനസംഖ്യയിലും മുമ്പിൽ നിൽക്കുന്ന ബ്ലോക്കാണ് അരീക്കോട്.
പുറമെക്കുള്ള കണ്ണികൾ
http://lsgkerala.in/areacodeblock/
അവലംബം
വർഗ്ഗം:മലപ്പുറം ജില്ലയിലെ പട്ടണങ്ങൾ
ആറ്റുവഞ്ചി
ആറ്റുവഞ്ചി യൂഫോർബേസിയ ( Euphorbiaceae ) സസ്യകുടുംബത്തിൽപ്പെട്ട ഒരു സസ്യമാണു്, ശാസ്ത്രനാമം  (Homonoia riparia). നീർവഞ്ചി, പുഴവഞ്ചി, കാട്ടലരി എന്നീ പേരുകളിലും അറിയപ്പെടുന്നു. സധാരണയായി ആറ്റുതീരങ്ങളിലാണ് ധാരാളമായി കാണപ്പെടുന്നത്. അഞ്ചുമീറ്റർ വരെ ഉയരം വയ്ക്കുന്ന ഈ ചെടി നദീതീരങ്ങളിലാണ് കണ്ടുവരുന്നത്.
ആറ്റുവഞ്ചിയുടെ പൂവിനും കായ്ക്കും നല്ല സുഗന്ധമുണ്ട്. ഇതിന്റെ പൂവ്, കായ് എന്നിവയ്ക്ക് ഭൂതപ്രേതബാധകൾ അകറ്റാനുള്ള കഴിവുണ്ടെന്ന് പഴമക്കാർ വിശ്വസിച്ചുപോരുന്നു. പൂവിനും, കായ്ക്കും ചില ഔഷധഗുണങ്ങളുണ്ട്. മൂത്രരോഗങ്ങൾക്കും ദഹനക്കുറവിനും ഇതൊരു ഔഷധമായി ഉപയോഗിക്കപ്പെടുന്നു.
തെക്കൻ‌ചൈനയിൽ ഇതിന്റെ തണ്ട് നാര് ഉണ്ടാക്കാൻ ഉപയോഗിക്കുന്നു. ഫിലിപ്പൈൻസിൽ ഇലകൾ കറിവയ്ക്കാൻ ഉപയോഗിക്കാറുണ്ട്. ഏഷ്യയിൽ എല്ലായിടത്തും കാണാറുള്ള ഈ ചെടി ധാരാളം ഔഷധഗുണങ്ങൾ ഉള്ളതാണ്.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
ഉൽക്ക
ബഹിരാകാശത്തു കൂടി സ‍ഞ്ചരിക്കുന്ന ചെറിയ ലോഹീയമോ അല്ലാത്തതോ ആയ ശിലാശകലങ്ങളെയാണ് ഉൽക്കകൾ എന്നു പറയുന്നത്. ധൂളീകണങ്ങൾ മുതൽ ഒരു മീറ്റർ വരെ വലിപ്പമുള്ളവയാണ് ഇവ. വളരെ ചെറിയവയെ ബഹിരാകാശധൂളീകണങ്ങൾ എന്നു വിളിക്കുന്നു. ഇവയിൽ ഭൂരിഭാഗവും വരുന്നത് ധൂമകേതു, ഛിന്നഗ്രഹങ്ങൾ എന്നിവയിൽ നിന്നാണ്. വളരെ അപൂർവ്വമായി ചന്ദ്രൻ, ചൊവ്വ എന്നിവയിൽ നിന്നും ഉൽക്കകൾ എത്താറുണ്ട്.
സെക്കന്റിൽ 42 മീറ്റർ വേഗത്തിലാണ് സാധാരണയായി ഉൽക്കകൾ ഭൂമിയുടെ അന്തരീക്ഷത്തിൽ പ്രവേശിക്കുന്നത്. ഇവ ഭൂമിയുടെ അന്തരീക്ഷവുമായി ഉരഞ്ഞ് കത്തുന്നു. ഇങ്ങനെ കത്തിവീഴുന്ന ഉൽക്കകൾ ആകാശത്ത് ഒരു അഗ്നിരേഖ സൃഷ്ടിക്കുന്നു. ഇവയെയാണ് നമ്മൾ കൊള്ളിമീനുകൾ എന്നു വിളിക്കുന്നത്. ചില ദിവസങ്ങളിൽ മിനിറ്റുകൾ ഇടവിട്ടുള്ള ഉൽക്കാവീഴ്ചകൾ കാണാം. ഈ പ്രതിഭാസത്തെയാണ് ഉൽക്കാവർഷം എന്നു വിളിക്കുന്നത്.
thumb|150px|left|ഉൽക്ക ഗ്രഹന്തരീക്ഷത്തിക്ഷത്തിലേക്ക് കടക്കുമ്പോൾ ഉണ്ടാകുന്ന മാറ്റം ഒരു വർഷം 15,000 ടണ്ണിലേറെ ഉൽക്കകൾ (സൂക്ഷ്മധൂളീകണങ്ങൾ ഉൾപ്പെടെ) ഭൂമിയുടെ അന്തരീക്ഷത്തിൽ പ്രവേശിക്കുന്നുണ്ട്.
അവലംബം
വർഗ്ഗം:ജ്യോതിശാസ്ത്രം വർഗ്ഗം:ഉൽക്കകൾ
മൈക്കൽ ബി. ജോർഡൻ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1987-ൽ ജനിച്ചവർ
പീച്ചിൽ
രൂപവിവരണം
കനം കുറഞ്ഞ പടരുന്ന ചെടിയാണ്.
ഔഷധപ്രയോഗങ്ങൾ
പീച്ചിങ്ങ തുണിയിൽ പിഴിഞ്ഞ് കൈക്കുമ്പിളിലാക്കി മഞ്ഞപ്പിത്തമുള്ളയാളിന്റെ മൂക്കിലൂടെ അകത്തേക്കൊഴിക്കുക. രോഗിയുടെ ഉള്ളിലുള്ള പിത്തരസവും, പിത്തലവണങ്ങളും മൂക്കിലൂടെ തന്നെ പുറത്തേക്കു പോവുകയും രോഗിക്കു സുഖം ലഭിക്കുകയും ചെയ്യും. thumb|250px|തിക്തകോശാതകി, ആട്ടങ്ങ, പുട്ടൽപ്പീരം L. amara, Bitter luffa കാട്ടുപീച്ചിലിനെയാണ് ഔഷധങ്ങൾക്കായി ഉപയോഗിക്കുന്നത്. അതിനാൽ അതിന്റെ വിവരണങ്ങളാണ് കൂടുതൽ.
കാട്ടുപീച്ചിൽ കേരളത്തിലെ വനങ്ങളിലും നദീതീരങ്ങളിലും കണ്ടുവരുന്നു. നാടൻ പീച്ചിൽ കൃഷിക്കായി വളർത്തുന്നവയാണ്. വെള്ള പീച്ചിൽ ഗുജറാത്ത്, മഹാരാഷ്ട്ര എന്നിവിടങ്ങലിൽ കൃഷി ചെയ്യുന്നു.
ഔഷധയോഗ്യമായ ഭാഗങ്ങൾ
വേര്, കായ, വിത്ത്, പൂവ്, തണ്ട്
ഔഷധ ഗുണം
മഞ്ഞപിത്തം, പാമ്പുവിഷം എന്നിവയുടെ ചികിത്സയ്ക്ക് ഉപയോഗിക്കുന്നു.
രസാദി ഗുണങ്ങൾ
ലഘുചിത്രം|Lufa flowers രസം :  തിക്തം, കഷായം, കടു
ഗുണം :  ലഘു, രൂക്ഷം
വീര്യം : ശീതം
വിപാകം :  കടു
അവലംബം
ഔഷധസസ്യങ്ങൾ-2, ഡോ.നേശമണി- കേരള ഭാഷ ഇൻസ്റ്റിറ്റ്യൂട്ട്
വർഗ്ഗം:സസ്യങ്ങൾ
പാമ്പും കോണിയും
ചരിത്രം
ഇന്ത്യയിലാണ്‌ ഈ കളിയുടെ ഉത്ഭവം. ഇന്ത്യയിൽ നിന്നും ഇംഗ്ലണ്ടിലേക്കും അവിടെ നിന്നും അമേരിക്കയിലേക്കും ഈ കളി പ്രചരിച്ചു. മിൽട്ടൺ ബാർഡ്ലി എന്നയാളാണ്‌ ഇത് ഇംഗ്ലണ്ടിൽ നിന്നും അമേരിക്കയിലേക്ക് പ്രചരിപ്പിച്ചത്.
കസ്തൂർബാ ഗാന്ധി
വിവാഹം
കസ്തൂർബായുടെ ഏഴാം വയസ്സിൽത്തന്നെ ഉറപ്പിച്ചിരുന്ന മഹാത്മാഗാന്ധിയുമായുള്ള വിവാഹം ഇരുവരുടേയും പതിമൂന്നാമത്തെ വയസ്സിലാണ്‌ (1883)നടന്നത്. ഇവർക്ക് ഹരിലാൽ ഗാന്ധി( 1888), മണിലാൽ ഗാന്ധി(1892), രാംദാസ് ഗാന്ധി(1897), ദേവ്ദാസ് ഗാന്ധി (1900) എന്നീ പുത്രന്മാരുണ്ടായി.
വിവാഹശേഷജീവിതം
വിവാഹശേഷമാണ് കസ്തൂർബ എഴുത്തും വായനയും പഠിക്കുന്നത്. പിന്നീട് ഇംഗ്ലീഷും പഠിച്ചു. നിയന്ത്രണങ്ങളിൽ കെട്ടപ്പെട്ടിരുന്ന ആദ്യകാല ജീവിതത്തോട് ഏറെ സഹനത്തോടെ, നിശ്ശബ്ദമായി അവർ സഹിച്ചു. ഗാന്ധിജിയുടെ സമ്മർദ്ദത്തെത്തുടർന്ന് തൊട്ടുകൂടായ്മ പോലെയുള്ള വിശ്വാസങ്ങൾ അവർക്ക് ഉപേക്ഷിക്കേണ്ടിവന്നു.
പൊതുജീവിതം
ഡർബനിലെ ഗാന്ധിജിയുടെ ഫീനിക്സ് സെറ്റിൽമെന്റിൽ സജീവമായതോടെയാണ് കസ്തൂർബ പൊതുജീവിതത്തിലെത്തുന്നത്. ക്രിസ്തീയ രീതിയിലല്ലാത്ത എല്ലാ വിവാഹവും നിരോധിച്ച ദക്ഷിണാഫ്രിക്കൻ സുപ്രീംകോടതി വിധി ഇവരുടെ സമരത്തെത്തുടർന്ന് തിരുത്തപ്പെട്ടു. 1915-ൽ കസ്തൂർബ, ഗാന്ധിജിയ്ക്കൊപ്പം ഇന്ത്യയിലെത്തി. 1915-ൽ ഗാന്ധിജി സബർമതി ആശ്രമം തുടങ്ങുമ്പോൾ അടുക്കള ചുമതല കസ്തൂർബയാണേറ്റെടുത്തത്. ഉപ്പുസത്യാഗ്രഹത്തെത്തുടർന്ന് ഗാന്ധിജി ജയിലിലായപ്പോൾ ഗ്രാമങ്ങളിൽ സമരപോരാളികൾക്ക് കസ്തൂർബ ഊർജ്ജം പകർ‌ന്നു. 1942-ൽ ക്വിറ്റ് ഇന്ത്യാ സമരത്തോടെ അവശതകൾ മറന്ന് സമരത്തിൽ അവർ സജീവമായി.
മരണം
പുനെയിലെ അഗ ഖാൻ കൊട്ടാരത്തിൽ തടവിലിരിക്കുമ്പോഴാണ് കസ്തൂർബാ ഗാന്ധി ബ്രോങ്കൈറ്റിസ് ബാധിച്ച് മരണമടയുന്നത്. കസ്തൂർബാ ഗാന്ധിയുടെ ശവകുടീരം സ്ഥിതിചെയ്യുന്നതും ഇതേ കൊട്ടാരത്തിലാണ്.
കൂടുതൽ വായനയ്ക്ക്
വർഗ്ഗം:1869-ൽ ജനിച്ചവർ വർഗ്ഗം: 1944-ൽ മരിച്ചവർ വർഗ്ഗം:ഏപ്രിൽ 11-ന് ജനിച്ചവർ വർഗ്ഗം:ഫെബ്രുവരി 22-ന് മരിച്ചവർ
വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:മഹാത്മാ ഗാന്ധി വർഗ്ഗം:ഗാന്ധിയർ വർഗ്ഗം:മഹാത്മാ ഗാന്ധി കുടുംബം വർഗ്ഗം:ഗുജറാത്തികൾ
നക്ഷത്രം (വിവക്ഷകൾ)
നക്ഷത്രം എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
പാണിയേലി പോര്
എറണാകുളം ജില്ലയിലെ ഒരു വിനോദസഞ്ചാരകേന്ദ്രമാണ് പാണിയേലി പോര്. ജില്ലയിലെ പെരുമ്പാവൂരിൽ നിന്ന് ഏകദേശം 23 കിലോമീറ്റർ അകലെയായി കൂവപ്പടി ബ്ളോക്ക് പഞ്ചായത്തിലെ വേങ്ങൂർ ഗ്രാമപഞ്ചായത്തിൽ പെരിയാർ നദിയിലാണ് പോര് സ്ഥിതി ചെയ്യുന്നത്. പാറക്കെട്ടുകൾ നിറഞ്ഞ പെരിയാർ നദിയും അതിലെ ചെറിയ തുരുത്തുകളും വെള്ളച്ചാട്ടവും കല്ലോടികുഴികളും ഇവിടുത്തെ പ്രധാന ഘടകങ്ങളാണ്.
thumb|right|degree=90|250px|പാണിയേലി പോരിന്റെ ഒരു ദൃശ്യം
കേരളത്തിലെ ടൂറിസം മാപ്പിൽ പാണിയേലി പോരിനു ഇതു വരെ സ്ഥാനം നൽകിയിട്ടില്ല. എങ്കിലും നിരവധി ആളുകൾ സന്ദർശിക്കുന്ന ഇവിടം അപകടം നിറഞ്ഞതാണ്. ജലം നിരന്തരം ഒഴുകുന്നതിനാൽ പാറക്കെട്ടുകളിൽ ശക്തമായ വഴുവഴുപ്പും പ്രദേശത്ത് വർദ്ധിച്ച അടിയൊഴുക്കുമാണ് അപടസാദ്ധ്യത വർദ്ധിപ്പിക്കുന്നത്. വലിയ പാറകളിൽ തുരന്നതു പോലുള്ള ഗർത്തങ്ങൾ പുറമേ പലപ്പോഴും ദൃശ്യമാകുന്നില്ല. ഇവിടെയും സമീപത്തുമായി ഇതുവരെ 90-ലധികം പേർ മരണപ്പെട്ടിട്ടുണ്ട്. മുന്നറിയിപ്പില്ലാതെ പലപ്പോഴും ഭൂതത്താൻ കെട്ട് അണക്കെട്ട് തുറന്നുവിടുന്നതിനാൽ പുഴയിലിറങ്ങുന്നത് നിരോധിച്ചിട്ടുണ്ട്.
എത്തിച്ചേരാൻ
പെരുമ്പാവൂരിൽ നിന്ന്‌ കുറുപ്പംപടി, മനയ്‌ക്കപ്പടി, വേങ്ങൂർ, കൊമ്പനാട്‌, ക്രാരിയേലി തെക്കേക്കവല എന്നീ സ്‌ഥലങ്ങളിലൂടെ സഞ്ചരിച്ച് പാണിയേലിയിലെത്തിച്ചേരാം. വനം വകുപ്പിന്റെ കൗണ്ടറിൽ നിന്ന്‌ പാസ് മൂലമാണ് ഇവിടെ പ്രവേശനം അനുവദിച്ചിരിക്കുന്നത്. സമീപത്തായുള്ള വനം വകുപ്പ് ചെക്ക് പോസ്റ്റ് വരെയാണ് വാഹനങ്ങൾക്കു പ്രവേശനം. കോതമംഗലത്തുനിന്നും ഓടക്കാലിയിൽ നിന്നുതിരിഞ്ഞ് ഓടക്കാലികവലയിലൂടെ മേയക്കപ്പാല ഇവിടെ നിന്ന്  ഏകദേശം 4 കിലോമീറ്റർ സഞ്ചരിച്ച് പാണീയേലിപോരിൽ എത്താവുന്നതാണ്
കല്ലാടിക്കുഴി
thumb|right|degree=90|250px|ഒരു കല്ലാടിക്കുഴി പാണിയേലിപോരിന്റെ ഒരാകർഷണമാണ് അവിടെയുള്ള കല്ലാടിക്കുഴികൾ. ശക്തമായ ഒഴുക്കിൽ പാറയുടെ മുകളിൽ പെട്ടുപോകുന്ന വലിയകല്ലുകൾ തിരിഞ്ഞു കുഴിരൂപപ്പെടുകയും പിന്നീട് അതിനകത്തുപെട്ടുപോകുന്ന കല്ലുകൾ അതിനകത്തുകിടന്നാടി കുഴി വലുതാകുകയും ചെയ്യുന്നു.
പുറത്തേക്കുള്ള കണ്ണികൾ
വർഗ്ഗം:കേരളത്തിലെ വെള്ളച്ചാട്ടങ്ങൾ
ഗാസി ഉദ്ദീൻ ഖാൻ ഫിറോസ് ജംഗ് ഒന്നാമൻ
ഗാസി ഉദ്ദീൻ ഖാൻ ഫിറോസ് ജംഗ് ഒന്നാമന്റെ (1649-1710) ശരിയായ പേര് മീർ സഹാബുദ്ദിൻ സിദ്ദിഖി എന്നായിരുന്നു. ഡക്കാൻ കീഴ്പ്പെടുത്താനുളള പോരാട്ടങ്ങളിൽ പ്രധാന പങ്കു വഹിച്ച മീർ സഹാബുദ്ദിൻ സിദ്ദിഖിക്കിക്ക്  യുദ്ധാനന്തരം    ഔറംഗസേബ് നൽകിയ ബഹുമതികളാണ് “ഗാസി ഉദ്ദീൻ” ( ധർമ്മ രക്ഷകൻ), “ഫിറോസ് ജംഗ് ” ( ജേതാവ്) എന്നിവ. അതിനു ശേഷം ഗാസി ഉദ്ദീൻ ഖാൻ ഫിറോസ് ജംഗ് എന്ന പേരു തന്നെ ഉപയോഗത്തിലായി. ചരിത്ര പുസ്തകങ്ങളിൽ സഹാബുദ്ദിൻ സിദ്ദിഖിയും, പൌത്രനും, പൌത്രൻറെ പുത്രനും ഇതേ പേരിൽ യഥാക്രമം ഗാസി ഉദ്ദീൻ ഖാൻ ഫിറോസ് ജംഗ് ഒന്നാമൻ; ഗാസി ഉദ്ദീൻ ഖാൻ ഫിറോസ് ജംഗ് രണ്ടാമൻ, ഗാസി ഉദ്ദീൻ ഖാൻ ഫിറോസ് ജംഗ് മൂന്നാമൻ എന്നറി്യപ്പെടുന്നു.
വംശാവലി
സമർഖണ്ഡിലെ ഒരു പണ്ഡിത കുടുംബത്തിലെ അംഗമായിരുന്ന ക്വാജാ അബീദ് സിദ്ദിഖി 1657-58 കാലത്ത് ഇന്ത്യയിലെത്തി, ഔറംഗസേബിൻറെ സൈന്യത്തിലംഗമായി. 1670-ൽ പുത്രൻ സഹാബുദ്ദിൻ സിദ്ദിഖിയും ഇന്ത്യയിലെത്തി, പിതാവിനോടൊപ്പം ഔറംഗസേബിൻറെ സൈന്യത്തിലംഗമായി. യുദ്ധസാമർത്ഥ്യവും വീരസാഹസികതയും കൊണ്ട്  പിതാവും പുത്രനും  ഉന്നത പദവികളിലെത്തി. ഗോൽക്കൊണ്ട പിടിച്ചെടുക്കുന്നതിനിടയിൽ, 1687-ൽ ക്വാജാ അബീദ് സിദ്ദിഖി നിര്യാതനായി.
ഷാജഹാന്റെ മന്ത്രിയായിരുന്ന സാദുളള ഖാൻ ബഹാദൂറിന്റെ പുത്രി വസീറുന്നീസയാണ് സഹാബുദ്ദിൻ സിദ്ദിഖിയുടെ പ്രഥമ പത്നി. ഇതിലുണ്ടായ പുത്രൻ മിർ ഖമർ-ഉദ്-ദീൻ സിദ്ദിഖിയാണ്‌ പിന്നീട് നിസാം ഉൾ മുൽക്ക്, അസഫ് ജാ എന്നീ പദവികൾക്കർഹനായതും  അസഫ് ജാ രാജവംശം സ്ഥാപിച്ചതും.
ക്വാജാ അബീദ് സിദ്ദിഖി മുതൽ അഞ്ചു തലമുറകൾ   മുഗൾ ദർബാറിൽ ഏറെ സ്വാധീനം ചെലുത്തി.
അന്ത്യം
1710-ൽ  ഗുജറാത്തിലെ ഗവർണ്ണറായിരിക്കേ, നിര്യാതനായി.
അവലംബം
http://www.maharashtra.gov.in/pdf/gazeetter_reprint/History-III/chapter_8.pdf
വർഗ്ഗം:മുഗൾ സൈനികർ വർഗ്ഗം:1710-ൽ മരിച്ചവർ വർഗ്ഗം:1640-കളിൽ ജനിച്ചവർ
ഹിരുഡിൻ
രക്തംകുടിക്കുന്ന നീരട്ടകളുടെ ഉമിനീർ ഗ്രന്ഥികളിൽ കാണപ്പെടുന്ന ഒരു പ്രകൃതിദത്ത പെപ്റ്റൈഡ് ആണ് ഹിരുഡിൻ. ഇതിന് ആന്റികൊയാഗുലന്റ് സവിശേഷതയുണ്ട്. ഫ്ളീബോട്ടമിക്ക് ശേഷം രക്തം ഒഴുകുന്നതിനാൽ ഹിരുഡിൻ, അട്ടയുടെ ഹെമറ്റോഫാജി ശീലത്തിന് സഹായകരമാണ്.
ഘടന
ബർമിംഗ്ഹാമിലെയും എഡിൻ‌ബർഗിലെയും ഗവേഷണകാലത്ത്, ജോൺ ബെറി ഹെയ്‌ക്രാഫ്റ്റ്, രക്തം കട്ടപിടിക്കുന്നതിനെക്കുറിച്ചുള്ള ഗവേഷണങ്ങളിൽ സജീവമായി ഏർപ്പെടുകയും  പ്രബന്ധങ്ങൾ പ്രസിദ്ധീകരിക്കുകയും ചെയ്തു. നീരട്ടകൾ ശക്തമായ ഒരു ആൻറികൊയാഗുലന്റ് സ്രവിക്കുന്നതായി 1984 ൽ, അദ്ദേഹം കണ്ടെത്തി. അത് 1950 വരെ വേർതിരിച്ചെടുക്കാൻ സാധിച്ചില്ലെങ്കിലും അതിന് ഹിരുഡിൻ എന്ന് പേരിട്ടു. 1976 വരെ അതിന്റെ ഘടന പൂർണ്ണമായും നിർണ്ണയിക്കപ്പെട്ടിട്ടില്ല. 65 അമിനോ ആസിഡുകൾ ചേർന്നതാണ് മുഴുനീള ഹിരുഡിൻ. ഈ അമിനോ ആസിഡുകൾ മൂന്ന് ഡൈസൾഫൈഡ് ബോണ്ടുകളും ഒരു സി-ടെർമിനൽ ഡൊമെയ്‌നും അടങ്ങിയ കോംപാക്റ്റ് എൻ-ടെർമിനൽ ഡൊമെയ്‌നായി ക്രമീകരിച്ചിരിക്കുന്നു. ഇത് പ്രോട്ടീൻ ലായനിയിൽ പൂർണ്ണമായും ക്രമരഹിതമാകും.
ജൈവിക പ്രവർത്തനം
രക്തം കട്ടപിടിക്കലിന്റെ അവസാന ഘട്ടത്തിലെ ഒരു പ്രധാന സംഭവം, സെറീൻ പ്രോട്ടിയേസ് എൻസൈം ത്രോംബിൻ, ഫൈബ്രിനോജനെ ഫൈബ്രിനിലേക്ക് പരിവർത്തനം ചെയ്യുന്നു എന്നതാണ്. പ്രോത്രോംബിനിൽ നിന്നാണ് ത്രോംബിൻ ഉണ്ടാവുന്നത്. സാധാരണ രക്തചംക്രമണത്തിലെ ത്രോംബിന്റെ പ്രധാന തടസ്സം ആന്റിത്രോംബിൻ ആണ്. ആന്റിത്രോംബിന് സമാനമായി, ത്രോംബിന്റെ പ്രോകൊയാഗുലന്റ് പ്രവർത്തനത്തെ തടയാനുള്ള കഴിവിനെ അടിസ്ഥാനമാക്കിയാണ് ഹിരുഡിന്റെ ആൻറികൊയാഗുലന്റ് പ്രവർത്തനം.
ത്രോംബിന്റെ ഏറ്റവും ശക്തമായ പ്രകൃതിദത്ത ഘടകമാണ് ഹിരുഡിൻ. ആന്റിത്രോംബിനിൽ നിന്ന് വ്യത്യസ്തമായി, സജീവമാക്കിയ ത്രോംബിനുമായി മാത്രം ഹിരുഡിൻ ബന്ധിപ്പെടുകയും ഫൈബ്രിനോജനിൽ ഒരു പ്രത്യേക പ്രവർത്തനമുണ്ടാക്കി തടയുകയും ചെയ്യുന്നു. കൂടാതെ ചർമ്മത്തിലെ ഹെമറ്റോമകളുടെയും ഉപരിപ്ലവമായ വെരിക്കോസ് സിര ചികിത്സയിലും രക്തരോഗചികിത്സയിലും പ്രാധാന്യമുണ്ട്. ചില വശങ്ങളിൽ, മറ്റ് സീറം പ്രോട്ടീനുകളുടെ ജൈവിക പ്രവർത്തനത്തെ തടസ്സപ്പെടുത്താത്തതിനാൽ സങ്കീർണ്ണമായ ത്രോംബിനിലും പ്രവർത്തിക്കാൻ കഴിയുന്നതിനാൽ ഹെപ്പാരിൻ പോലുള്ള ആൻറികൊയാഗുലന്റുകൾ, ത്രോംബോളിറ്റിക്സ് എന്നിവയേക്കാൾ കൂടുതൽ ഗുണങ്ങൾ ഹിരുഡിന് ഉണ്ട്.
ബാഹ്യ ലിങ്കുകൾ
വർഗ്ഗം:ഔഷധങ്ങൾ
എസ്.ക്യു.എൽ.
റിലേഷണൽ ഡേറ്റാബേസുകൾക്കായുള്ള ഉടമസ്ഥ രഹിത നോൺ പ്രൊസീജറൽ കമ്പ്യൂട്ടർ പ്രോഗ്രാമിങ് ഭാഷയാണ് സ്റ്റ്രക്ചേർഡ് ക്വറി ലാങ്വേജ് അഥവാ എസ്.ക്യു.എൽ. ഇന്ന് ഒറാക്കിൾ, എം.എസ്. എസ്.ക്യു.എല്. സെർവർ‍, മൈഎസ്ക്യുഎൽ, പി.എൽ/എസ്.ക്യു.എൽ തുടങ്ങി നിരവധി ഡേറ്റാബേസുകൾ എസ്.ക്യു.എൽ ഉപയോഗിക്കുന്നു. ഡേറ്റാബേസ് ഉപയോഗിച്ച് വിവരങ്ങളുടെ ശേഖരണം, പുനരുപയോഗം, കൈകാര്യംചെയ്യൽ എന്നിവയ്ക്കായി മാത്രം നിർമ്മിച്ച ഭാഷയാണിത്.<ref name="chapple"> എസ്.ക്യു.എൽ. സാധാരണയായി ഉപഭാഷയായി മാത്രമേ അറിയപ്പെടുന്നുള്ളു. റിലേഷണൽ ഡേറ്റാബേസിലെ അൽഗോരിതം കൂടി പ്രവർത്തിച്ചാലേ എസ്.ക്യു.എൽ ഉപയോഗിച്ച് പ്രയോജനപ്രദമായ പ്രവർത്തനങ്ങൾ നടത്താൻ കഴിയുകയുള്ളു എന്നതിനാലാണിത്.<ref name="dummies"> ഒരു നോൺ പ്രൊസീജറൽ ഭാഷയായാണ് നിർവ്വചിച്ചിരിക്കുന്നതെങ്കിലും കാലാകാലങ്ങളായുള്ള മാറ്റങ്ങളിലൂടെ ചിലയിടങ്ങളിൽ പ്രൊസീജറൽ സ്വഭാവം വന്നിട്ടുണ്ട്.
ചരിത്രം
റിലേഷണൽ ഡേറ്റാബേസ് സിദ്ധാന്തം പോലെ ഐ.ബി.എമ്മിന്റെ ഗവേഷണശാലയിലാണ് എസ്.ക്യു.എല്ലിന്റേയും പിറവി. 1970 കളുടെ തുടക്കത്തിൽ ഐ.ബി.എം തങ്ങളുടെ ആർ.ഡി.ബി.എം.എസ്. സിസ്റ്റത്തിന്റെ ആദ്യരൂപം അവതരിപ്പിച്ച കൂട്ടത്തിൽ ഡേറ്റയുടെ കൈകാര്യനിർവ്വഹണത്തിനായി ഒരു ഉപഭാഷകൂടി സൃഷ്ടിച്ചിട്ടുണ്ടായിരുന്നു. ഔദ്യോഗികമായി പുറത്തിറങ്ങുന്നതിന്റെ മുമ്പ് ഭാഷയെ അവർ സീക്യൂവെൽ (SEQUEL - Structured English QUEry Language) എന്നു വിളിച്ചു പോന്നു. എന്നാൽ പുറത്തിറങ്ങിയ സമയം തങ്ങളുടെ ഭാഷയുടെ പേർ അവർ മാറ്റുകയും സീക്യൂവെല്ലിനോട് സാദൃശ്യമുള്ള എസ്.ക്യു.എൽ എന്ന നാമം സ്വീകരിക്കുകയും ചെയ്തു. സീക്യുവെൽ എന്ന നാമം മറ്റൊരു കമ്പനിയുടെ സ്വകാര്യസ്വത്തായിരുന്നു എന്നതും ഈ മാറ്റത്തിനു കാരണമായി. 1981-ൽ ഔദ്യോഗികമായി അവതരിപ്പിക്കപ്പെടുന്നതിന്റെ മുമ്പ് തന്നെ ഈ ഭാഷയും ആർ.ഡി.ബി.എം.എസ്സും. പ്രസിദ്ധിയാർജ്ജിച്ചായിരുന്നു. അതേസമയം തന്നെ റിലേഷണൽ സോഫ്റ്റ്‌വേർ.ഇൻ‌ക് (ഇന്ന് ഒറാക്കിൾ കോർപ്പറേഷൻ) അവരുടെ ആദ്യ ആർ.ഡി.ബി.എം.എസ് പുറത്തിറക്കിയിരുന്നു. ഈ ആദ്യകാല ഉൽപ്പന്നങ്ങൾ പുതു ഡേറ്റാബേസ് മാനേജ്മെന്റ് സിസ്റ്റങ്ങൾക്ക് മാനകങ്ങളായിത്തീർന്നു. ഇരുവരും തങ്ങളുടെ ഡേറ്റാബേസുകളിൽ എസ്.ക്യു.എൽ ഇണക്കിച്ചേർത്തിരുന്നു. അങ്ങനെ തത്ത്വത്തിൽ അതൊരു ഡേറ്റാബേസ് മാനേജ്മെന്റിനുള്ള ഭാഷയായിത്തീർന്നു. തുടർന്ന് മറ്റ് റിലേഷണൽ ഡേറ്റാബേസ് കമ്പനികളും ഏതെങ്കിലും വിധത്തിൽ എസ്.ക്യു.എൽ ഉപയോഗിച്ചു തുടങ്ങി. എങ്കിലും അവയെല്ലാം വ്യത്യസ്തമായിരുന്നു.
ഈ പ്രശ്നത്തിനു പരിഹാരം കാണാനുള്ള ശ്രമത്തിന്റെ ഭാഗമായി ആൻസി (ANSI) 1986-ൽ എസ്.ക്യു.എൽ.-86 (SQL -86) എന്ന പേരിൽ ഒരു മാനകരൂപം സൃഷ്ടിച്ചു. തുടർന്ന് അത് പലവട്ടം പുതുക്കുകയുണ്ടായി. ഇന്നും എസ്.ക്യു.എൽ കാലാനുസൃതമായിരിക്കാൻ ശ്രദ്ധിക്കുന്നുണ്ട്.
ഉപയോഗം
ഡേറ്റാബേസിലേക്ക് വിവരങ്ങൾ നൽകുക, ഡേറ്റാബേസിൽ നിന്നും വിവരങ്ങൾ എടുക്കുക, അതിലെ വിവരങ്ങൾ കൈകാര്യം ചെയ്യുക എന്നതിനപ്പുറം ഒരു പ്രവൃത്തിയും ചെയ്യാൻ എസ്.ക്യു.എൽ ഉപയോഗിച്ചു സാധിക്കുകയില്ല. അതുകൊണ്ട് തന്നെ ഡേറ്റാബേസ് മാനേജ്മെന്റ് സിസ്റ്റത്തിനു പുറത്ത് എസ്.ക്യു.എല്ലിനു നിലനിൽപ്പില്ല. അതായത് സി, സി++, ജാവ തുടങ്ങിയ കമ്പ്യൂട്ടർ ഭാഷകളെ പോലെ പ്രശ്നനിർദ്ധാരണത്തിനായി എസ്.ക്യു.എൽ ഉപയൊഗിക്കാൻ സാധ്യമല്ല. ഡേറ്റാബേസിലേയ്ക്ക് എസ്.ക്യു.എൽ ഉപയോഗിച്ചു നൽകുന്ന കമാൻഡുകളെ സ്വീകരിക്കുന്ന ഡേറ്റാബേസ് ആണ് അതിൽ എന്തായിരിക്കണം പ്രവർത്തനമെന്ന് പൂർണ്ണമായും നിശ്ചയിക്കുന്നതും പ്രവർത്തിക്കുന്നതും.
പ്രവർത്തനത്തിനായി പൂർണ്ണമായും ആർ.ഡി.ബി.എം.എസ്സിനെ ആശ്രയിക്കുന്നതിനാൽ എസ്.ക്യു.എൽ ഒരു പ്ലാറ്റ്ഫോം സ്വതന്ത്രമായ ഭാഷയാണെന്നു പറയാം. എന്നാൽ ജാവ പോലുള്ള പ്ലാറ്റ്ഫോം സ്വതന്ത്രങ്ങളായ ഭാഷകൾ പ്രവർത്തിക്കുന്നതിൽ നിന്നും പൂർണ്ണമായി വ്യത്യസ്തമായ രീതിയിലാണ് ഇതിന്റെ പ്രവർത്തനം. എസ്.ക്യു.എൽ കീവേഡുകൾ എല്ലായിടത്തും ഉപയോഗിക്കുന്നു എന്നതു കഴിഞ്ഞാൽ ഒന്നിനൊന്നു വ്യത്യസ്തമാണ് ആന്തരിക പ്രവർത്തനങ്ങൾ. ക്വെറികൾ ഡേറ്റാബേസിൽ വച്ച് മെഷീൻ കോഡിലോട്ട് മാറുകയും പ്രവർത്തിക്കുകയും ചെയ്യുന്നു.
പ്രയോഗം
റിലേഷണൽ ഡേറ്റാബേസുകളിൽ വിവരങ്ങൾ സംഭരിച്ച് പുനഃരുപയോഗിക്കുന്നതിന് വേണ്ട കാര്യങ്ങൾ എസ്.ക്യു.എല്ലിൽ വ്യക്തമായി പറഞ്ഞിട്ടുണ്ട്.
ഡേറ്റായിൽ സ്ഥിരമായി അനുഭവപ്പെടേണ്ട കമാൻഡുകളെ സ്റ്റേറ്റ്മെന്റ്സ് (Statements) എന്നു വിളിക്കുന്നു. കണക്ഷനുകൾ, സെഷൻ, പരിശോധനകൾ തുടങ്ങിയ കാര്യങ്ങളാണ് സ്റ്റേറ്റ്മെന്റ് ആയി നൽകുന്നത്. പ്രത്യേക മാനദണ്ഡങ്ങൾക്കനുസൃതമായി വിവരങ്ങൾ ഡേറ്റാബേസിൽ നിന്നും ശേഖരിക്കാനുള്ള കമാൻഡുകളെ ക്വെറികൾ എന്നു വിളിക്കുന്നു (Queries). മാറിക്കൊണ്ടിരിക്കാവുന്ന വിവരങ്ങളേയും വരിയും നിരയുമടങ്ങുന്ന പട്ടികകളേയും സൃഷ്ടിക്കാൻ കഴിവുള്ള കമാൻഡുകളെ എക്സ്പ്രെഷൻസ് (Expressions) എന്നു വിളിക്കുന്നു. ശരിയെന്നോ തെറ്റെന്നോ ഉത്തരം വരാവുന്ന വ്യവസ്ഥകളെ അടിസ്ഥാനമാക്കി സ്റ്റേറ്റ്മെന്റുകളോ ക്വെറികളോ പ്രവർത്തിപ്പിക്കാനുള്ള കമാൻഡുകളെ പ്രെഡിക്കേറ്റുകൾ എന്നു വിളിക്കുന്നു. അവശ്യാനുസരണം തിരഞ്ഞെടുക്കാവുന്ന തരത്തിൽ സ്റ്റേറ്റ്മെന്റുകളോ ക്വെറികളോ ഉൾപ്പെട്ട കമാൻഡുകളെ ക്ലോസസ്(Clauses) എന്നു വിളിക്കുന്നു.
ഘടകങ്ങൾ
പ്രയോഗ രീതിക്കസരിച്ച് ഭാഷയെ മൂന്നുപഭാഷകളായി തിരിച്ചിട്ടുണ്ട്, അതായത് എസ്.ക്യു.എൽ എന്നത് ഒരൊറ്റഭാഷ തന്നെയാണെങ്കിലും ഒരു ഉപയോക്താവിന് ഡേറ്റാബേസിൽ ചെയ്യേണ്ട കാര്യങ്ങളായ സൃഷ്ടി, പുതുക്കൽ, പരിപാലനം, സുരക്ഷപ്രദാനം ചെയ്യുക തുടങ്ങിയ കാര്യങ്ങൾക്കായി മൂന്നായി തിരിച്ചിരിക്കുന്നു. എന്നിങ്ങനെയാണത്
ഡേറ്റാ നിർവ്വചന ഭാഷ
ഒരു പുതിയ ഡേറ്റാബേസ് നിർവ്വചിക്കാനും, അതിന്റെ ഘടന രൂപപ്പെടുത്താനും, ഉപയോഗശൂന്യമാകുമ്പോൾ നശിപ്പിച്ചുകളയാനുമുള്ള ഉപയോഗമാണ് എസ്.ക്യു.എല്ലിന്റെ ഈ ഭാഗം ചെയ്യുന്നത്. പുതിയ പട്ടികകളും അനുബന്ധഘടകങ്ങളും നിർവ്വചിക്കാനും ഇതിനു കഴിവുണ്ടാവും. ,,  ,  ,   എന്നിവയാണ് ഡേറ്റാ നിർവചന ഭാഷയിലുള്ള ഏറ്റവും അടിസ്ഥാനകരമായ ചില വാക്കുകൾ. ഉദാ:
ഡേറ്റാ നിയന്ത്രണത്തിനുള്ള ഭാഷ
ഡേറ്റാബേസിനെ സംരക്ഷിക്കുവാനും തെറ്റുകുറ്റങ്ങൾ പറ്റാതെ സൂക്ഷിക്കാനുമാന് ഡേറ്റാ നിയന്ത്രണത്തിനുള്ള ഭാഷ അഥവാ ഡി.സി.എൽ. ഉപയോഗിക്കുന്നത്. ഒരു ഡേറ്റാബേസിന്റെ കൈകാര്യം വേണ്ടത്രസുരക്ഷിതമല്ലങ്കിൽ അന്യർ അത് വരുതിയിലാക്കാനും അങ്ങനെ പ്രശ്നങ്ങളുണ്ടാകാനുമിടയുണ്ട്. ഇത് തടയാനാണ് ഡി.സി.എൽ. ഉപയോഗിക്കുന്നത്. ,  എന്നീ വാക്കുകൾ ഇവിടെ ഉപയോഗിക്കുന്നു.
ഉദാ:
ക്ലൈന്റ്/സെർവർ ഉപയോഗം
ഒരു കമ്പ്യൂട്ടർ ഉപയോഗിച്ചോ, നെറ്റ്‌വർക്കിലോ എസ്.ക്യു.എൽ ഉപയോഗിക്കാവുന്നതാണ്. ക്ലൈന്റ്/സെർവർ മാതൃകയിൽ നന്നായി പ്രവർത്തിക്കാൻ പാകത്തിലാണിത് സൃഷ്ടിച്ചതു തന്നെ. സെർവർ കമ്പ്യൂട്ടറിൽ ഡേറ്റാബേസ് സ്ഥിതിചെയ്യുകയും, ലാൻ ഉപയോഗിച്ചോ മറ്റ് സംവേദന ചാനലുകൾ ഉപയോഗിച്ചോ സെർവറുമായി ബന്ധപ്പെട്ട ക്ലൈന്റ് ഉപയോഗിച്ച് ഡേറ്റാബേസിനെ സമീപിക്കാനും കഴിയും. ഡി.ബി.എം.എസ്സിന്റെ ക്ലൈന്റിൽ സ്ഥിതി ചെയ്യുന്ന ഭാഗം ഉപയോഗിച്ച് സെർവറിനു കമാൻഡുകൾ നൽകാനും വിവരങ്ങൾ എടുക്കാനും കഴിയും.
ഡേറ്റാബേസ് സെർവർ
ക്ലൈന്റ്/സെർവർ സിസ്റ്റത്തിൽ ഡേറ്റാബേസ് സ്ഥിതി ചെയ്യുന്ന കമ്പ്യൂട്ടറിനെ സെർവർ എന്നു വിളിക്കുന്നു. ഡേറ്റാബേസ് മാനേജ്മെന്റിന്റെ സെർവർ ഭാഗം സെർവറിലായിരിക്കും. ക്ലൈന്റിൽ നിന്നു ലഭിക്കുന്ന ക്വെറികൾ സ്വീകരിച്ച് മനസ്സിലാക്കി വേണ്ട പ്രവർത്തനങ്ങൾ നടത്തി ബന്ധപ്പെട്ട അറിയിപ്പുകൾ നൽകുകയാണ് സെർവർ ചെയ്യുന്നത്.
ഇന്ന് സെർവറുകൾ വളരെയധികം ഡേറ്റകൾ സംഭരിക്കാനും അവ വളരെ വേഗം പുനഃശേഖരണം നടത്താനും കൂടിയ തോതിലുള്ള ഡേറ്റാ കൈമാറ്റത്തെ തടസ്സപ്പെടുത്താതിരിക്കാനും ശക്തിയുള്ളവയായിരിക്കും. വളരെ കൂടിയ അളവിലുള്ള സംഭരണമാധ്യമങ്ങളും, വേഗതയേറിയ (ചിലപ്പോൾ ഒന്നിലധികം) പ്രോസസറും ഇവയ്ക്കുണ്ടാകും.
ക്ലൈന്റ്
ക്ലൈന്റ്/സെർവർ സിസ്റ്റത്തിൽ ഡി.ബി.എം.എസ്സിന്റെ ക്ലൈന്റ് ഭാഗം സ്ഥിതിചെയ്യുന്ന കമ്പ്യൂട്ടറിനെ ക്ലൈന്റ് എന്നു വിളിക്കുന്നു. ഒരു സെർവറിനു തന്നെ ഒന്നിലധികം ക്ലൈന്റുകൾ ഉണ്ടാകാം. ഒരു ഉപയോക്താവിനു ഉപയോഗിക്കാൻ പറ്റുന്ന വിധത്തിൽ സെർവറിനെ സമീപിക്കാനുള്ള സോഫ്റ്റ്വെയറുകളാണ് ക്ലൈന്റിലുണ്ടാവുക. കീബോർഡോ മൌസോ മറ്റ് ഇൻപുട്ട് ഉപാധികളോ ഉപയോഗിച്ച് ഉപയോക്താവ് ആവശ്യപ്പെടുന്ന കാര്യങ്ങൾ സെർവറിലേക്കു നല്കുകയും, അത് പരിശോധിച്ച് സെർവർ നൽകുന്ന വിവരങ്ങൾ ഉപയോക്താവിന് മനസ്സിലാക്കിക്കൊടുക്കുകയുമാണ് ക്ലൈന്റിന്റെ ദൌത്യം.
നാൾവഴി
ആദ്യകാലത്ത് എസ്.ക്യു.എൽ ഡേറ്റാബേസുകൾക്കായുള്ള ഭാഷയായി തിരിച്ചറിയപ്പെട്ടിരുന്നെങ്കിലും ഓരോ കമ്പനികളും അവരവരുടെ താത്പര്യപ്രകാരമാണ് തങ്ങളുടെ ഡേറ്റാബേസിനായി എസ്.ക്യു.എൽ നിർവചിച്ചിരുന്നത്. ഇത് ഈ ഭാഷയ്ക്ക് ഒരു മാനകരൂപം ഉണ്ടാക്കേണ്ടത് ആവശ്യമായി തീർത്തു. 1978 ന് അടുത്ത് കമ്മിറ്റി ഓൺ ഡേറ്റാ സിസ്റ്റംസ് ആൻഡ് ലാങ്വേജ് (Committee on Data Systems and Language -CODASYL) നിലവിൽ വരികയും ഭാവി ഭാഷയുടെ നിർവചനത്തിനായി ശ്രമിക്കുകയും ചെയ്തു. 1982 ഓടെ ഈ പ്രവർത്തനങ്ങളുടെ ഫലമായി ഡേറ്റാ ഡെഫനിഷൻ ലാങ്വേജിന്റേയും ഡേറ്റാ മാനിപ്പുലേഷൻ ലാങ്വേജിന്റേയും ഔദ്യോഗിക രൂപം അംഗീകാരത്തിനായി സമർപ്പിക്കപ്പെട്ടു. നാലുകൊല്ലം കൂടി കഴിഞ്ഞപ്പോൾ അമേരിക്കൻ നാഷണൽ സ്റ്റാൻഡേർഡ്സ് ഇൻസ്റ്റിറ്റ്യൂട്ട് നാഷണൽ കമ്മിറ്റി ഓൺ ഇൻഫൊർമേഷൻ റ്റെക്നോളൊജി സ്റ്റാൻഡേർഡ്സ് എച്ച്2 റ്റെക്നിക്കൽ കമ്മറ്റി ഓൺ ഡേറ്റാബേസ് (American National Standards Institute National Committee on Information Technology Standards H2 Technical Committee on Database - ANSI NCITS H2 TCD) അംഗീകരിച്ചു. ഇത് ഐ.ബി.എം. എസ്.ക്യു.എൽ/ഡി.എസ്. നിർവചനങ്ങൾക്കൊത്ത് പോകുന്ന തരത്തിലുള്ള ഒരു ഭാഷയായിരുന്നു. പിന്നീട് 1987-ൽ ഐ.എസ്.ഒ. യും (The International Organization for Standardization - ISO) ഇതംഗീകരിച്ചു.
ആദ്യ ഏകീകൃത രൂപം എന്ന നിലയിൽ അറിയപ്പെടുന്നത് 1989-ൽ അംഗീകരിച്ച എസ്.ക്യു.എൽ.89 ആണ് എസ്.ക്യു.എൽ.1 എന്നും ഇതറിയപ്പെടുന്നു. വിവിധകമ്പനികൾ ഒത്തുതീർപ്പിലെത്താൻ വിമുഖത കാട്ടിയതു മൂലം എസ്.ക്യു.എൽ 89 തീർത്തും അപൂർണ്ണവും നിരവധി ഭാഗങ്ങൾ കമ്പനികളുടെ താത്പര്യപ്രകാരം സൃഷ്ടിക്കാൻ വിട്ടുകൊടുത്തതുമായിരുന്നു.
1992-ൽ ഈ ന്യൂനതകളൊക്കെ മുന്നിൽ വച്ചുകൊണ്ട് മാനകഭാഷയെ പരിഷ്കരിക്കുകയും ആദ്യ ദൃഢമായ ഭാഷ പുറത്തിറക്കുകയും ചെയ്തു. ഇത് എസ്.ക്യു.എൽ92 അഥവാ എസ്.ക്യു.എൽ2 എന്നോ അറിയപ്പെടുന്നു. ആൻസി എസ്.ക്യു.എൽ.89നെ അടിസ്ഥാനമായി എടുക്കുകയും പഴയ മാനകരൂപത്തിന്റെ ദുർബലതയും വിടവുകളുമെല്ലാം അടയ്ക്കുകയും ചെയ്തു. മൂന്നുഘട്ടങ്ങളായാണ് ഈ പ്രവർത്തനങ്ങൾ ചെയ്തത് ആദ്യം ചെറിതും പ്രസക്തമല്ലാത്തതുമായ കാര്യങ്ങൾ ഏകീകരിച്ചു, രണ്ടാംഘട്ടത്തിൽ സബ്ക്വെറികൾ, പുതുക്കാവുന്ന വ്യൂകൾ, ഡൈനാമിക് എസ്.ക്യു.എൽ തുടങ്ങി നിരവധി പ്രസക്തമായ കാര്യങ്ങൾ ഏകീകരിച്ചു. അന്തിമഘട്ടത്തിൽ അസേർഷനുകൾ, ഡിഫറബിൾ കൺസ്റ്റ്രയിന്റ്സ്, താത്കാലിക ലോക്കൽ വേരിയബിളുകൾ, തുടങ്ങി നിരവധി പ്രസക്തവും ആധുനികവുമായ കാര്യങ്ങളിൽ മാറ്റങ്ങളുണ്ടായി. എസ്.ക്യു.എൽ.89 കേവലം 120 താളുകളിൽ നിർവചിച്ചിരുന്നുവെങ്കിൽ എസ്.ക്യു.എൽ92 നിർവചിക്കാൻ 600 താളുകൾ വേണ്ടി വന്നു.
എക്സ്.എം.എല്ലുമായി ബന്ധപ്പെട്ട ഗുണഗണങ്ങൾ, “വിൻഡോ ഫങ്ഷനുകൾ”, സ്റ്റാൻഡേർഡൈസ്ഡ് സീക്വൻസുകൾ, ജെനെറേറ്റഡ് വാല്യൂസ് തുടങ്ങിയ മാറ്റങ്ങൾ എസ്.ക്യു.എൽ 2003 -ൽ ഉണ്ടായി.
പിന്നീടിറങ്ങിയ എസ്.ക്യു.എൽ 2006-ൽ എക്സ്.എം.എല്ലുമായി ബന്ധപ്പെട്ട ഒരുപിടി മാറ്റങ്ങൾ തന്നെയായിരുന്നു പ്രധാനം. എസ്.ക്യു.എൽ 2008-ൽ ആകട്ടെ 2003 മൂന്നു മുതൽ അസ്പഷ്ടമായി കിടന്ന കാര്യങ്ങളെ വ്യക്തമാക്കുക എന്ന ലക്ഷ്യത്തോടെയും, കൂടുതൽ ഉപയോഗപ്രദമായ വിൻഡോ ഫങ്ഷനുകളെ ഉൾപ്പെടുത്തിയും ഉള്ളതായിരുന്നു
ഇന്ത്യ-ആസിയാൻ സ്വതന്ത്രവ്യാപാരക്കരാർ
ഇന്ത്യയും ആസിയാൻ രാജ്യങ്ങളുമായി നികുതി രഹിത സ്വതന്ത്ര വ്യാപാരം നടത്തുന്നതിനായി ഒപ്പുവച്ച കരാരാണ് ഇന്ത്യ-ആസിയാൻ സ്വതന്ത്ര വ്യാപാര കരാർ‍. തെക്ക്-കിഴക്കൻ ഏഷ്യയിൽ സ്ഥിതി ചെയ്യുന്ന 10 രാജ്യങ്ങളുടെ സാമ്പത്തിക സംഘടനയാണ് ആസിയാൻ എന്ന ചുരുക്കപ്പേരിലറിയപ്പെടുന്ന അസോസിയേഷൻ ഓഫ് സൗത്ത്ഈസ്റ്റ് ഏഷ്യൻ നേഷൻസ്. 1967 ഓഗസ്റ്റ് 8-ന് ഇന്തോനേഷ്യ, മലേഷ്യ, ഫിലിപ്പൈൻസ്, സിംഗപ്പൂർ, തായ്‌ലന്റ് എന്നീ രാജ്യങ്ങൾ ചേർന്നാണ് ഈ സംഘടന രൂപവത്കരിച്ചത്. പിന്നീട് ബ്രൂണെയ്, ബർമ (മ്യാൻ‌മാർ), കംബോഡിയ, ലാവോസ്, വിയറ്റ്നാം എന്നീ രാജ്യങ്ങളും ഇതിൽ അംഗങ്ങളായി
എസ്.ക്യു.എൽ.
വിമർശനങ്ങൾ
ഒരു റിലേഷണൽ ഡേറ്റാബേസിനായുള്ള ഭാഷയായാണ് നിർമ്മിച്ചതെങ്കിലും ആദ്യം മുതൽക്കേ ഭാഷ റിലേഷണൽ മാതൃകയെ അതിലംഘിക്കുന്നുണ്ട്. ഇന്ന് ഏതാണ്ട് റിലേഷണൽ മാതൃകയെ പൂർണ്ണമായി അംഗീകരിക്കുന്നുവെങ്കിലും ലംഘനങ്ങൾ സങ്കീർണ്ണമായിട്ടുണ്ട്. മുതലായ ക്ലോസുകളുടെ ദുരുപയോഗം വളരെ തെറ്റായ മറുപടികൾ ലഭിക്കാൻ കാരണമാകുന്നു. തീയതി, സമയം തുടങ്ങിയ ദൈനംദിനജീവിത അടിസ്ഥാന വിവരങ്ങളിൽ പോലും ഡേറ്റാബേസ് നിർമ്മാതാക്കളിൽ ഏകത കൊണ്ടുവരാൻ എസ്.ക്യു.എല്ലിനു കഴിഞ്ഞിട്ടില്ല. മാനക രൂപം നിർവ്വചിക്കുന്നയിടത്ത് സംഭരണരീതിയെ കുറിച്ചൊന്നും വ്യക്തമായി പറയാത്തതുകൊണ്ട് ഓരോ നിർമ്മാതാവിനും അവരവർക്കിഷ്ടപ്പെട്ട രീതിയിൽ അത് ചെയ്യാൻ സാധിക്കുന്നു.
ഇന്ത്യ-ആസിയാൻ സ്വതന്ത്രവ്യാപാരക്കരാർ
കരാറിന്റെ ലക്ഷ്യം
ഇന്ത്യയും ആസിയാൻ രാജ്യങ്ങളുമായി ഉള്ള വ്യാപാരത്തിൽ`കയറ്റ്` ഇറക്കുമതി നിരക്കുകൾ` കുറച്ച് പൂജ്യത്തിലെത്തിക്കുക എന്നതാണ് കരാറിന്റെ ലക്ഷ്യം. 2010 ജനുവരി ഒന്നിന് കരാർ പ്രാബല്യത്തിലെത്തും. 1993 ലാണ് കരാറിന്റെ പ്രാരംഭ നടപടികൾ ആരംഭിച്ചത്. 2003 ൽ എ ബി വാജ്പേയ് കരട് കരാറിൽ ഒപ്പിട്ടു. ഇത് ഒരു വ്യാപാര കരാർ മാത്രമല്ല സങ്കീർണ്ണമായ ഒരു സാമ്പത്തിക കരാർ കൂടിയാണ്. ചരക്ക് വ്യാപാരത്തിന് പുറമേ സേവനം, മൂലധനം, സാങ്കേതിക വിദ്യ, വിജ്ഞാനം എന്നീ മേഖലകളിലും സ്വതന്ത്ര വ്യാപാര സിദ്ധാന്തം നടപ്പിൽ വരുത്താൻ കരാറിനാകും.കാർഷികോൽപന്നങ്ങളുടെ അനിയന്ത്രിതമായ ഇറക്കുമതി ഉണ്ടാകുമെന്ന ആശങ്കയിൽ കേരളത്തിൽ ഇടതുപക്ഷ പാർട്ടികളുടെ എതിർപ്പിന` കരാർ കാരണമായിട്ടുണ്ട്.
എസ്.ക്യു.എൽ.
അവലംബം
വർഗ്ഗം:ഡാറ്റാബേസ്
ഇന്ത്യ-ആസിയാൻ സ്വതന്ത്രവ്യാപാരക്കരാർ
ഉല്പന്നങ്ങളും ലിസ്റ്റുകളും
ഹൈലി സെൻസിറ്റീവ് ലിസ്റ്റിലാണ് കേരളത്തിലെ പ്രധാന വിളകളായ ഏലം, കാപ്പി, കുരുമുളക്, തേയില എന്നിവ ഉൾപ്പെട്ടിരിക്കുന്നത്. ഇവയ്ക്ക് 10 വർഷത്തിനു ശേഷം ഇപ്പോഴുള്ള ഇറക്കുമതി നികുതി നിരക്കുകൾ പകുതിയിൽ താഴെയായി കുറയും. ഇതോടെ ഇവയുടെ ഇറക്കുമതി അനിയന്ത്രിതമായി കൂടുന്നതോടെ കേരളത്തിന്റെ പ്രധാന വിളകളായ കാപ്പി, കുരുമുളക്, തേയില എന്നിവയ്ക്ക് വിലയിടിവ് സംഭവിക്കുമെന്ന് കരുതപ്പെടുന്നു. കേരളത്തിലെ ചില ചരക്കുകളുടെ കയറ്റുമതി കുത്തനെ ഇടിയുന്നതിനും കരാർ ഇടയാക്കുമെന്ന് എതിർക്കുന്നവർ പറയുന്നു. കൂടാതെ മത്സ്യോല്പന്നങ്ങളുടെ ഇറക്കുമതിക്കും പാമോയില്‍, സിന്തറ്റിക് റബ്ബർ തുടങ്ങിയവയുടെ ഇറക്കുമതിക്കും കരാർ അനുമതി നൽകുന്നു.
കേരളത്തിനുള്ള ഭീഷണി
സ്വതന്ത്ര വ്യാപാരമാകുമ്പോൾ ആഭ്യന്തര വിപണിയിൽ തന്നെ കേരളത്തിലെ കാർഷികോല്പന്നങ്ങൾക്ക് ഇന്തോനേഷ്യ, വിയറ്റ്നാം, കമ്പോഡിയ മുതലായ രാജ്യങ്ങളുടെ കാർഷികോല്പന്നങ്ങളുമായി മത്സരിക്കേണ്ടി വരും. കേരളത്തോട് സമാനമായ കാലാവസ്തയും ഭൂപ്രക്രുതിയുമാണ് ആസിയാൻരാജ്യങ്ങളിലും.. ഉൽപാദന ക്ഷമത കൂടുതലാണ് എന്നതും ഉൽപാദന ചെലവ് കുറവാണ് എന്നതും ആസിയാൻ രാജ്യങ്ങൾക്ക് ഗുണമാകും. കേരളത്തിൽ ഒരു ഹെക്ടറിൽ നിന്നും 320 കിലോഗ്രാം മുതൽ 400 കിലോഗ്രാം വരെ കുരുമുളക് ഉല്പാദിപ്പിക്കുമ്പോൾ വിയറ്റ്നാം ഒരു ഹെക്ടറിൽ നിന്നും 1200 കിലോഗ്രാമും ഇന്തോനേഷ്യ ഒരു ഹെക്ടറിൽ നിന്നും 1800 കിലോഗ്രാമും  ഉല്പാദിപ്പിക്കുന്നു. അതിനാൽ വില കുറച്ച് വിറ്റഴിക്കാൻ ഈ രാജ്യങ്ങൾക്ക് സാധിക്കും. കയറ്റുമതിയിലും ഒന്നാമത് നിൽക്കുന്ന രാജ്യം ഇന്തോനേഷ്യയാണ്. ഇന്ത്യയുടെ കുരുമുളക് കയറ്റുമതിയിൽ 88 ശതമാനം കയ്യാളുന്ന കേരളത്തെ ഇതു പ്രതികൂലമായി ബാധിക്കും.
മത്സ്യോല്പന്നങ്ങളുടെ ഇറക്കുമതിയും പാമോയിൽ, സിന്തറ്റിക് റബ്ബർ തുടങ്ങിയവയുടെ ഇറക്കുമതിയും കേരളത്തിനു ദോഷകരമാണ്. ഏലത്തിനു കരാർ മൂലം പൊതുവെ ഭീഷണിയില്ല. എന്നാൽ ആസിയാൻ രാജ്യങ്ങൾ മറ്റ് രാജ്യങ്ങളിൽ നിന്നുള്ള ഉല്പന്നങ്ങൾ ഇന്ത്യയിലേക്ക് കടന്നുവരാനുള്ള പ്രവേശന മാർഗ്ഗമായി ഉപയോഗപ്പെടുത്തുന്നതിലൂടെ ഏലത്തിനും മറ്റ് കാർഷികോല്പന്നങ്ങൾക്കും കരാർ തിരിച്ചടിയാകുമെന്ന് വിലയിരുത്തപ്പെടുന്നു.
എന്നാൽ ഇതേ രീതിയിൽ ഇന്ത്യയുമായി അടുത്ത കാലത്ത് ഒപ്പിട്ട സ്വതന്ത്രവ്യാപാരകരാർ വളരെയധികം വിമർശനങ്ങൾ നേരിട്ടെങ്കിലും രണ്ടായിരത്തിപ്പത്തോടെ പ്രാബല്യത്തിൽ വരും. എന്നാൽ ഈ കരാർ ഒപ്പിട്ടുകഴിഞ്ഞതിനാൽ അവയെക്കുറിച്ച് ചിന്തിച്ചിട്ട് കാര്യമുണ്ടാവില്ല.